title: Ki Sung-yong

text:
Ki debytoi Celticissä 16. tammikuuta 2010 Falkirkia vastaan, ja Celticin nettisivuilla hänet valittiin ottelun parhaaksi pelaajaksi. Kaudella 2010–2011 Ki nousi joukkueen avainpelaajaksi. Hän teki ensimmäisen maalinsa Celticille Skotlannin valioliigassa St. Mirreniä vastaan 22. elokuuta 2010. Ki äänestettiin lokakuun 2010 Skotlannin valioliigan nuoreksi pelaajaksi. 21. toukokuuta 2011 hän teki Celticin avausaalin voitokkaassa Skotlannin cupin finaalissa Motherwellia vastaan. Ki valittiin ottelun parhaana pelaajana.
Ki aloitti kauden 2011–2012 upeasti ja Celticin manageri Neil Lennon vaikuttui pelaajan otteista:


title: Ki Sung-yong

text: 15. elokuuta 2011 paljastui Englannin valioliigaseurojen Blackburn Roversin, Tottenham Hotspurin ja monien Venäjän jalkapalloliigaan joukkueiden olevan kiinnostunut Kiistä. Seuraavana päivänä Celtic sanoi tärkeän keskikenttäpelaajan olevan myynnisä vain merkittävällä sopimuksella. Ki teki kauden 2011–2012 aikana seitsemän maalia ja kuusi syöttöä ja oli tärkeä palanen Celticin voittaessa Skotlannin valioliigan.


title: Ki Sung-yong

text: Lukuiset seurat, kuten Bayer Leverkusen, Werder Bremen, Borussia Dortmund, QPR, Liverpool ja Rubin Kazan ovat osoittaneet kiinnostusta häntä kohtaan.


title: Ki Sung-yong

text: Ki Sung-Yong solmi 24. elokuuta 2012 kolmivuotisen sopimuksen Swansea Cityn kanssa.


title: Ki Sung-yong

text: Maajoukkuetasolla Ki on pelannut nuorten MM-kilpailuissa vuonna 2007 ja Etelä-Korean A-maajoukkueessa sekä Etelä-Korean alle 23-vuotiaiden joukkueessa.


title: Ki Sung-yong

text: 7. kesäkuuta 2008 Ki teki A-maajoukkuedebyyttinsä 2010 MM-kilpailujen karsinnoissa Jordania vastaan.


title: Ki Sung-yong

text: 1. kesäkuuta 2010 Ki valittiin Etelä-Korean lopulliseen joukkueeseen 2010 MM-kilpailuihin. Hän pelasi maan avausottelussa avauskokoonpanossa Kreikkaa vastaan 12. kesäkuuta 2010. Ki pelasi kaikissa kolmessa alkulohkon ottelussa ja syötti kaksi maalia otteluissa Kreikkaa ja Nigeriaa vastaan, jotka auttoivat Etelä-Korean neljännesvälieriin.


title: Ki Sung-yong

text: 25. tammikuuta 2011 Aasian-mestaruuskilpailuiden aikana Ki teki välieräottelussa Japania vastaan ottelun avausmaalin rangaistuspotkusta. Ki herätti kohua, kun hän raapi ylikorostetusti poskeaan rankkarimaalinsa tuuletusseremoniassa, mikä taas tulkittiin viittaukseksi "apinoihin", japanilaisten haukkumanimeen Etelä-Koreassa. Ki puolusti itseään Twitterissä sanomalla juhlinnan johtuneen ärtymyksestä hänen nähtyään nousevan auringon lipun stadionilla. Ki myöhemmin väitti juhlinnan olleen viittaus häneen kohdistuneen rasistiin välikohtauksiin Skotlannin valioliigassa vierasjoukkueen faneilta, mutta Show Racism the Red Cardin johtaja kyseenalaisti tämän. Kilpailuiden johtaja Tokuaki Suzuki ilmoitti, että jatkotoimenpiteitä ei tehtäisi AFC:n ja FIFA:n välillä.


title: Ki Sung-yong

text: 20. joulukuuta 2011 Ki valittiin Etelä-Korean vuoden jalkapalloilijaksi. Korean jalkapalloliitto teki päätöksen seura- ja maajoukkue-esitysten perusteella.


title: Sassetot-le-Mauconduit

text: Sassetot-le-Mauconduit on kunta Seine-Maritimen departementissa Ylä-Normandian hallintoalueella Ranskassa, tarkemmin Pays de Cauxin alueella lähellä Englannin kanaalia.


title: Sassetot-le-Mauconduit

text: Kunnan tärkeimpiä nähtävyyksiä on 1700-luvulla rakennettu Sassetotin linna ("Château de Sassetot"). Se oli aikanaan Itävallan keisarinnan Elisabetin eli Sissin kesäasunto. Nykyään linna toimii hotellina.


title: RSD-58

text: RSD-58 oli ensimmäisiä kaupallisille markkinoille tulleista ilmatorjuntaohjusjärjestelmistä. Sen kehittivät Contraves ja Oerlikon. Kehittely alkoi jo vuonna 1947, koeammunnat tapahtuivat 1950, ja tuotantoasteelle tuote päätyi 1952.


title: RSD-58

text: Ohjuksen etusiivekkeet olivat liikkuvia, mikä lisäsi sen ketteryyttä eli maaliinhakeutuvuutta. Ohjaus perustui sädeseurantaan (engl. "beam riding").


title: RSD-58

text: Asejärjestelmää käytti Sveitsin ohella ainakin Italia ja Japani. Ohjuksen laukaisupaino oli 400 kg ja suurin kantama 30 km. 6-metrisen ohjuksen halkaisija oli 40 cm ja jänneväli 1,35 m. Sirpalevaikutteisen taistelukärjen paino oli 40 kg. Taistelukärjen sytyttäminen tapahtui radioherätteellä.


title: Gotye

text: Wouter ”Wally” De Backer (s. 21. toukokuuta 1980 Brugge, Belgia) on belgialais-australialainen muusikko ja laulaja-lauluntekijä. Hänet tunnetaan taiteilijanimellä Gotye.


title: Gotye

text: Laulamisen lisäksi Gotye hallitsee useita soittimia, kuten piano, kitara, rummut, erilaiset lyömä- ja kosketinsoittimet sekä syntetisaattori.


title: Gotye

text: Gotye on julkaissut kolme studioalbumia: "Boardface" (2003), "Like Drawing Blood" (2006) ja "Making Mirrors" (2011). Hänen tunnetuin kappaleensa on yhdessä Kimbran kanssa vuonna 2011 julkaistu duetto ”Somebody That I Used to Know”. Sooloesiintymisten lisäksi hän soittaa melbournelaisessa The Basics -yhtyeessä. Hänen tyylisuuntansa on indie- ja vaihtoehtorock.


title: Gotye

text: Gotye on kaksikielinen ja puhuu sekä englantia että hollantia. Hän asuu Melbournessa, Australiassa.


title: Yleisurheilu kesäolympialaisissa 1924 – miesten 1 500 m

text: Pariisin olympiakisojen miesten 1 500 metrin juoksuun osallistui 40 urheilijaa. Kilpailupäivät olivat 9.–10. heinäkuuta.


text: Jokaisesta erästä kaksi nopeinta loppukilpailuun.


text:
1. erä
2. erä
3. erä
4. erä
5. erä
6. erä


title: CornerShot

text: CornerShot on Israelin puolustusvoimien everstiluutnantti Amos Golanin kehittelemä asevaruste. CornerShot kehitettiin 2000-luvun alussa yhteistyössä yhdysvaltalaisten sijoittajien kanssa ja se on suunniteltu viranomaiskäyttöön SWAT-tiimeille sekä erikoisjoukoille panttivankitilanteisiin, joihin yleensä liittyy terroristeja. CornerShot yhdistää periskoopin ja aseen; sen avulla voi sekä nähdä että ampua nurkan takana olevaa kohdetta joutumatta itse tulilinjalle. CornerShotia käytetään tällä hetkellä ainakin Yhdysvalloissa, Kiinassa, Pakistanissa ja Etelä-Koreassa. Myös Iranissa käytetään CornerShotin tyyppistä järjestelmää.


title: CornerShot

text: CornerShotista on olemassa muutamia eri versioita joilla voi käyttää erilaisia aseita, kuten puoliautomaattista pistoolia tai 40 mm kranaatinheitintä. CornerShotin tehokas ampumamatka on enintään 100 metriä 9x19mm, .40 S&W ja .45 ACP pistooleilla sekä enintään 200 metriä 5.7x28mm pistoolilla.


title: CornerShot

text: Nykyisin CornerShotia valmistaa Corner Shot Holdings, LLC. Sen päämaja sijaitsee Miamissa, Yhdysvalloissa.


title: Farida Jalal

text: Farida Jalal (s. 14. maaliskuuta 1949) on intialainen näyttelijä. Hänet tunnetaan monista sivurooleistaan Bollywood-elokuvissa. Nykyään hän näyttelee enimmäkseen televisiosarjoissa.


title: Les Mueller

text: Leslie Clyde ”Les” Mueller (4. maaliskuuta 1919 Belleville, Illinois – 25. lokakuuta 2012 Belleville, Illinois) oli yhdysvaltalainen baseballpelaaja, oikeakätinen syöttäjä. Hän pelasi Major League Baseball -otteluissa vuosina 1941 ja 1945. Hänen seuransa oli Detroit Tigers, joka voitti jälkimmäisenä vuonna World Seriesin. Hän palveli kesken uransa toisessa maailmansodassa, mutta sai loppuvuodesta 1944 terveysperusteisen vapautuksen tyrän takia.


title: NHL-kausi 1973–1974

text: NHL-kausi 1973–1974 oli National Hockey Leaguen historian 57. kausi. Sen aikana 16 NHL-joukkuetta pelasi kukin 78 runkosarjaottelua. Stanley Cupin voitti Philadelphia Flyers, joka kukisti finaalisarjassa Boston Bruinsin otteluvoitoin 4–2. 1970-luvun puolivälissä Flyersille olivat luonteenomaisia aggressiiviset otteet, tappelijoiden keskeinen rooli joukkueessa sekä pyrkimys vastustajien pelotteluun. Flyersia alettiinkin kutsua nimityksellä ”Broad Street Bullies” (). Joukkue vei Stanley Cupin myös kaudella 1974–1975.


title: NHL-kausi 1973–1974

text: Kaudella 1973–1974 runkosarjan piste- ja maalipörssin voitti Boston Bruinsin keskushyökkääjä Phil Esposito, joka teki 68 maalia ja keräsi kaikkiaan 145 tehopistettä pelaamissaan 78 ottelussa. Pistepörssin neljä ensimmäistä sijaa menivät Bruins-pelaajille Esposito, Bobby Orr, Ken Hodge ja Wayne Cashman. Heistä Norris-palkittu puolustaja Orr voitti plus/miinus-tilaston. Phil Espositolle myönnettiin Art Ross Trophyn lisäksi Hart Memorial Trophy. Lester B. Pearson Awardin sai puolestaan Bobby Clarke.


title: NHL-kausi 1973–1974

text: Philadelphia Flyersin keskushyökkääjä Rick MacLeish voitti pudotuspelien pistepörssin. Hän teki pelaamissaan 17 pudotuspeliottelussa yhteensä 22 tehopistettä, joista 13 oli maaleja ja 9 syöttöpisteitä. Flyersin menestys nojautui vahvasti Bernie Parentin maalivahtityöskentelyyn, ja hänelle myönnettiinkin pudotuspelien arvokkaimmalle pelaajalle annettava Conn Smythe Trophy. Vezina Trophy jaettiin hänen ja Chicago Black Hawks -maalivahti Tony Espositon kesken. Parent sai Conn Smythe -palkinnon myös seuraavan kauden päätteeksi.


title: NHL-kausi 1973–1974

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1973–1974

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Jari Toivonen

text: Jari Veijo "Torre" Toivonen (s. 12. tammikuuta 1958 Turku) on suomalainen jääkiekkoilija. Peliura alkoi vuonna 1967 Tampereella.


title: Glam Rock (kokoelma-albumi)

text: Glam Rock on K-tel-levy-yhtiön vuonna 1990 julkaisema kokoelma-albumi.


title: Glam Rock (kokoelma-albumi)

text: Albumin kansikuviin ovat päässeet T.Rex, Gary Glitter, Slade, Rubettes ja Sweet, joilta kuullaan kaksi kappaletta kultakin. Muut esiintyjät ovat Argent, Christie, David Essex, Mott the Hoople ja Roxy Music.


title: Glam Rock (kokoelma-albumi)

text: Kokoelman teossa K-telin yhteistyökumppanit ovat olleet BMG, CBS Records, Virgin, Dominion Music, Marc on Wax Ltd., Laurence Myers Productions Ltd. ja Perseverance Ltd.


title: Glam Rock (kokoelma-albumi)

text: LP-levyjä on valmistettu Suomessa. Jakelusta on huolehtinut K-tel International (Finland) Oy, Hämeentie 157, 00560 Helsinki. LP-levyn kannen on valmistanut Uudenmaan Ammattipaino Ky.


title: Paradise (The Stranglersin kappale)

text: Paradise on brittiläisen The Stranglers -yhtyeen kappale vuodelta 1983. Se on julkaistu kahdentoista tuuman vinyylisinglenä.


title: Paradise (The Stranglersin kappale)

text: Levymerkki on Epic, jonka emoyhtiö CBS Records on toiminut osoitteessa 17/19 Soho Square, London W1V 6HE.


title: Paradise (The Stranglersin kappale)

text: Singlen nimikappaleen ovat tuottaneet yhteistyössä The Stranglers ja Steve Churchyard. Miksauksen on tehnyt Tony Visconti. Kaksi muuta kappaletta ovat yhtyeen tuottamia.Kappaleet on merkitty The Stranglersin nimiin. Musiikkikustantamot ovat Plugshaft Ltd. / EMI Music Pub. Ltd. Nimikappale on vuodelta 1982 ja kääntöpuolen kappaleet vuodelta 1983.


title: Paradise (The Stranglersin kappale)

text: Nimikappaleella on mukana naislaulajia. Sanoituksessa mainitaan vierailukohteina olleet Pariisi ja Lontoo, mutta paratiisia ei matkoilta eikä ihmissuhteesta ole löytynyt, koska koko käsite perustuu valheeseen. Kääntöpuolen ensimmäisessä kappaleessa toistetaan vain kappaleen nimeä. Sävellyksenä sovellettua reggaeta olevan "Permissionin" sanoitus on tavalliselle kuulijalle arvoituksellinen: "he tarvitsevat lupaa / heidän intuitionsa / voisi muuttaa protestin tuskaksi". The Stranglersin musiikillinen tyyli on tässä vaiheessa jo varsin kaukana albumista "Rattus Norvegicus". Kappaleet ovat konemusiikkimaisen monotonisia ja diskomusiikin rytmillisiä elementtejä sisältäviä.


title: James P. McGranery

text: James Patrick McGranery (8. heinäkuuta 1895 Philadelphia, Pennsylvania – 23. joulukuuta 1962 Palm Beach, Florida) oli yhdysvaltalainen lakimies ja poliitikko, joka toimi 1952–1953 Yhdysvaltain oikeusministerinä.


title: James P. McGranery

text: McGranery syntyi 1895 Philadelphiassa. Hän osallistui ensimmäiseen maailmansotaan tarkkailulentäjänä, valmistui 1928 Templen yliopiston oikeustieteellisestä ja sai samana vuonna luvan toimia lakimiehenä Pennsylvaniassa. McGranery liittyi pian myös demokraattien toimintaan Philadelphian alueella.


title: James P. McGranery

text: McGranery valittiin 1936 edustajainhuoneeseen, jossa hän istui lokakuulle 1943, jolloin hänestä tuli oikeusministerin apulainen. McGraneryn vastuulla olivat FBI:n, Citizenship and Immigration Servicesin ja Federal Bureau of Prisonsin valvonta. J. Howard McGrath erosi huhtikuussa 1952 oikeusministerin paikalta, ja presidentti Harry S. Truman nimesi McGraneryn uudeksi oikeusministeriksi. Hän pysyi tehtävässä vuoteen 1953, jolloin presidentiksi nousi Dwight D. Eisenhower. McGranery kuoli joulukuussa 1962 ollessaan lomalla Floridassa.


title: Repolainen

text: Repolainen voi tarkoittaa seuraavia asioita:


title: Hukka

text: Hukka voi tarkoittaa seuraavia:


title: Michelle Jenneke

text: Michelle Jenneke (s. 23. kesäkuuta 1993) on australialainen yleisurheilija, joka kilpailee 100 metrin aitajuoksussa.


title: Michelle Jenneke

text: Jenneke saavutti hopeaa nuorten olympialaisissa 2010 ennätysajallaan 13,46. Vuonna 2012 Jenneke sijoittui viidenneksi alle 20-vuotiaiden MM-kilpailuissa. Ennen kilpailujen alkueräjuoksuaan Jenneke tanssahteli alkulämmittelyssä, ja siitä lisätty video YouTube-palveluun on kerännyt kymmeniä miljoonia katsojia.


title: Michelle Jenneke

text: Jenneke saavutti pronssia Gwangjun universideissa 2015. Hän karsiutui välierissä Pekingin MM-kilpailuissa 2015 sekä alkuerissä Portlandin MM-hallikilpailuissa, Rio de Janeiron olympialaisissa 2016 ja Lontoon MM-kilpailuissa 2017. Birminghamin MM-hallikilpailuissa 2018 hän eteni välieriin.


title: Michelle Jenneke

text: Jenneken ennätys 100 metrin aidoissa on maaliskuussa 2015 juostu 12,82.


title: Krispy Kreme

text: Krispy Kreme on kansainvälinen donitsimyymäläketju, jonka perusti Vernon Rudolph vuonna 1937 Winston-Salemissa Pohjois-Carolinassa. Ketjun emoyhtiö on Krispy Kreme Doughnuts, Inc., jonka päämaja on Winston-Salemissa.


title: Krispy Kreme

text: Ketjun tuotteita myydään Yhdysvalloissa Krispy Kremen myymälöissä, tavarataloissa, lähikaupoissa, huoltoasemilla sekä Wal-Martin ja Targetin myymälöissä. Yhdysvaltojen ulkopuolella ketjun tuotteita myyvät Loblawsin supermarketit ja Petro-Canadan huoltoasemat Kanadassa sekä BP:n huoltoasemat ja BP:n matkakeskukset Australiassa. Isossa-Britanniassa Tescon tavaratalot, Tesco Extrat ja monet huoltoasemat myyvät Krispy Kremen tuotteita.


title: Krispy Kreme

text: Yhtiön kasvu oli tasaista emissioon asti, mutta voitot ovat vähentyneet viimeisten neljännesten aikana. Siitä huolimatta uusia myymälöitä on avattu Philadelphian keskustaan ja muihin kohteisiin.


title: Krispy Kreme

text: Krispy Kremen perustaja Vernon Rudolph ja hänen setänsä ostivat Joseph LeBeoufin donitsimyymälän Broad Streetiltä Paducahista Kentuckystä. Rudolph alkoi myydä Paducahissa donitseja, joita hän kuljetti polkupyörällään. Toiminta siirrettiin myöhemmin Nashvilleen Tennesseehen, ja muut perheenjäsenet ryhtyivät vastaamaan asiakaspalvelusta.


title: Krispy Kreme

text: Rudolph myi osuutensa Nashvillen myymälästä vuonna 1937 ja avasi donitsimyymälän Winston-Salemissa Pohjois-Carolinassa. Hän myi donitseja ensin tavarataloille ja sitten suoraan yksittäisille asiakkaille. Ensimmäinen myymälä Pohjois-Carolinassa perustettiin vuokrattuun rakennukseen South Main Streetille Winston-Salemissa, jota kutsutaan nykyään Old Salemiksi. Krispy Kremen logon suunnitteli paikallinen arkkitehti Benny Dinkins.


title: Krispy Kreme

text: 1950-luvulla yrityksen toiminta laajentui Savannahiin Georgiaan ja muualle Etelään. 1960-luvulla Krispy Kreme oli tunnettu Yhdysvaltain kaakkoisosassa, ja sitä alettiin laajentamaan muillekin alueille. Vuonna 1976 Krispy Kreme Doughnut Corporationista tuli Chicagossa sijaitsevan Beatrice Foodsin tytäryhtiö. Krispy Kremen päämaja nykyään sijaitsee Winston-Salemissa.


title: Krispy Kreme

text: Vuonna 1982 joukko franchise-yrittäjiä osti yhtiön takaisin Beatrice Foodsilta.


title: Krispy Kreme

text: Krispy Kreme tuli toiseen laajennusvaiheeseen 1990-luvulla, jolloin se avasi myymälöitä Kaakkois-Yhdysvaltojen ulkopuolella, jossa suuri osa myymälöistä sijaitsee nykyään. Joulukuussa 2001 Krispy Kreme avasi ensimmäisen myymälänsä Yhdysvaltain ulkopuolella Mississaugassa Ontariossa, aivan Toronton ulkopuolella. Vuodesta 2004 lähtien Krispy Kreme on laajentanut nopeasti kansainvälistä toimintaansa.


title: Krispy Kreme

text: 18. tammikuuta 2005 Krispy Kreme julisti Stephen Cooperin konsultointiyritys Kroll Zolfo Cooper LLC:n puheenjohtajaksi. Yhtiö nimesi myös Steven Panagosin Kroll Zolfon toimitusjohtajaksi presidenttinä ja COO:na.


title: Krispy Kreme

text: Joulukuussa 2005 yhtiö joutui sulkemaan myymälöitä välttääkseen lähellä olleen konkurssin.


title: Krispy Kreme

text: Vaikka yritys perustuu epäviralliseen mainontaan, vuonna 2006 Krispy Kreme siirtyi televisioon ja radioon aloittaen toimintansa "Share and Love" -kampanjalla, jonka aikana myytiin sydämenmuotoisia donitseja.


title: Krispy Kreme

text: 19. helmikuuta 2007 Krispy Kreme alkoi myymään Whole Wheat Glazed -donitsia yrittäen vedota kyseisten donitsien terveellisyyteen. Näissä donitseissa on 83,376 kJ:a (20 kilokaloria monissa maissa tai 20 kaloria Yhdysvalloissa) vähemmän kuin alkuperäisessä kuorrutetussa donitsissa (754 kJ vs 837 kJ), ja se sisältää enemmän kuitua (2 grammaa vs 0,5 grammaa).


title: Krispy Kreme

text: Tammikuussa 2008 kaikissa Krispy Kremen donitseissa olevan transrasvan määrä vähennettiin 0,5 grammaan tai pienempään. FDA antaa yrityksien pyöristää ravintosisältöetiketeissä transrasvan määrän nollaan grammaan, vaikka ruoka sisältäisikin transrasvaa 0,5 grammaa. Krispy Kreme hyötyi tästä sääntelyn säännöistä myöhemmissä mainoskampanjoissa, kun se mainosti donitsejaan "transrasvattomiksi".


title: Krispy Kreme

text: 1. heinäkuuta 2010 Krispy Kreme esitteli donitsin, joka sisältää Cheerwinen virvoitusjuomaa. Näitä donitseja myytiin heinäkuun ajan tavarataloissa Pohjois- ja Etelä-Carolinassa. Donitsit tulivat erityisen suosituiksi Salisburyssä Pohjois-Carolinassa, ja 31. heinäkuuta jälkeen Salisbury oli ainoa paikka, josta niitä vielä sai. Cheerwine Kreme teki paluun heinäkuussa 2011 ja teki debyyttinsä Tennesseessä ja Roanokessa Virginiassa.


title: Krispy Kreme

text: Vuonna 2010 Krispy Kreme Express eli Krispy Kremen ilmainen kuljetuspalvelu aloitti testikuljetukset Battleground Avenuella Greensbrossa Pohjois-Carolinassa.


title: Krispy Kreme

text: Ensimmäinen Krispy Kremen Yhdysvaltain ulkopuolella avattu myymälä avattiin Penrithissä Sydneyssä. Ensi alkuun toiminta menestyi hyvin, sillä yhtiö avasi 53 myymälää ympäri maata. 1. marraskuuta 2010 kävi kuitenkin niin, että koko Australian jako joutui vapaaehtoiseen hallintoon tiedotusvälineiden aiheuttaessa huonoa menestystä myymälöille. Yhtiö pääsi pois hallinnosta joulukuussa 2010 ja jatkoi toimintaansa muutaman myymälän voimin. Yhdysvalloissa ja Kanadassa olevien myymälöiden lisäksi Krispy Kremen toimintaa on myös Iso-Britanniassa, Australiassa, Libanonissa, Turkissa, Dominikaanisessa tasavallassa, Kuwaitissa, Meksikossa, Puerto Ricossa, Etelä-Koreassa, Malesiassa, Thaimaassa, Indonesiassa, Filippiineillä, Japanissa, Kiinassa, Yhdistyneissä arabiemiirikunnissa, Qatarissa, Saudi-Arabiassa, Bahrainissa ja Etiopiassa.


title: Krispy Kreme

text: Elokuussa 2011 Krispy Kremen Japanin-toimintaa aiottiin laajentaa 21 myymälästä 94 myymälään ja Meksikon-toimintaa puolestaan 58 myymälästä 124 myymälään seuraavan viiden vuoden aikana. Iso-Britanniassa Krispy Kreme jatkaa kasvuaan, ja yhtiöllä oli suunnitelmia ja rahoituksia perustaa Britanniaan uusia myymälöitä vuonna 2012.


title: Waterville (Kerryn kreivikunta)

text: Waterville () on kylä Kerryn kreivikunnassa, Irlannissa. Se sijaitsee kuuluisan Kerryn matkailutien varrella kapealla kannaksella Atlantin ja Lough Curranen välissä.


title: Waterville (Kerryn kreivikunta)

text: Watervillessä on tunnettu golfrata Waterville Golf Links, joka avattiin 9-reikäisenä jo noin 1889. Rataa muokattiin 1960-luvulla, ja uuden radan suunnittelivat Masters-voittaja Claude Harmon ja rata-arkkitehti Eddie Hackett. Kylässä järjestetään myös Charlie Chaplin kunniaksi perustettua Charlie Chaplinin komediaelokuvafestivaalia. Chaplin vieraili usein kylässä, ja rannassa on myös hänen patsaansa.


title: Waterville

text: Waterville voi viitata ainakin seuraaviin paikkoihin:


title: Kevin Rääbis

text: Kevin Rääbis (s. 2. tammikuuta 1994) on virolainen jalkapalloilija, pelipaikaltaan hyökkääjä. Hänen seuransa on JK Tammeka II. Rääbis tuli kaudella 2011 Meistriliigassa viidessä ottelussa vaihdosta kentälle, mutta seuraavana vuonna hänet nimitettiin seuran Esiliigassa pelaavaan kakkosjoukkueeseen.


title: Paint-taide

text: Paint-taide on taiteen muoto, jossa kuvia ja sarjakuvia tehdään Microsoftin Paint-ohjelmalla tai muulla hyvin yksinkertaisella piirustusohjelmalla. Nimensä paint-taide on saanut Microsoftin Paint-ohjelmasta. Teosten aiheina on netti-ilmiöitä, eli meemejä, kuten trollface-muunnelmat, Spurdospärde, Pedobear ja ES-energiajuoma. Paint-sarjakuvien aiheet pyörivät myös uutisten kuumien aiheiden, kuten maahanmuuttokeskustelun äärellä. Piirrosjälki on usein tarkoituksellisen karkeaa ja sarjakuvien teksteissä on kirjoitusvirheitä.


title: Paint-taide

text: Jyväskylän kirjastossa oli Paint-taiteen näyttely vuonna 2012.


title: Teollisuuskylä

text: Teollisuuskylä voi erisnimenä tarkoittaa seuraavia paikkoja:


title: NHL-kausi 1972–1973

text: NHL-kausi 1972–1973 oli National Hockey Leaguen historian 56. kausi. Sen aikana 16 NHL-joukkuetta pelasi kukin 78 runkosarjaottelua. Liigaan tuli mukaan kaksi uutta joukkuetta, Atlanta Flames ja New York Islanders. Vuonna 1972 NHL sai uudeksi kilpailijakseen World Hockey Association -liigan, joka pyrki aluksi haastamaan NHL:n sen tärkeillä markkina-alueilla, kuten Chicagossa, Bostonissa ja New Yorkissa. Näistä viimeksi mainittua pidettiin keskeisenä alueena erityisesti medianäkyvyyden kannalta. Alkuvaiheen kilpailusuunnitelma osoittautui epäonnistuneeksi, mutta WHA menestyi myöhemmin paremmin keskittymällä toimimaan sellaisissa kaupungeissa, joissa NHL-joukkueita ei ollut.


title: NHL-kausi 1972–1973

text: Stanley Cupin voitti Montreal Canadiens, joka kukisti finaalisarjassa Chicago Black Hawksin otteluvoitoin 4–2. Kyseessä oli NHL:n olemassaolon aikana Montreal Canadiensin 17. ja seuran koko historian 18. Stanley Cup -mestaruus. Canadiens-pelaajat Jacques Lemaire ja Yvan Cournoyer tekivät kumpikin finaalisarjassa 12 pistettä, millä he nousivat jakamaan Gordie Howen ennätystä, joka oli peräisin vuodelta 1955. Ennätyksen rikkoi lopulta Wayne Gretzky kaudella 1987–1988, kun hän keräsi 13 tehopistettä ottelusarjassa Boston Bruinsia vastaan. Henri Richardille Stanley Cupin voitto oli jo yhdestoista, mikä on NHL:n ennätys henkilökohtaisten Stanley Cup -mestaruuksien määrässä.


title: NHL-kausi 1972–1973

text: Syksyllä 1972 pelattiin Summit Series, jossa NHL:n parhaista pelaajista koostuva Kanadan jääkiekkomaajoukkue kohtasi ensimmäisen kerran Neuvostoliiton jääkiekkomaajoukkueen ja oli täydeksi yllätyksekseen tappion partaalla, kunnes se onnistui Paul Hendersonin voittomaalien myötä viemään nimiinsä sarjan kolme viimeistä peliä. Kanadassa ottelusarjan voiton juhlinta oli niin ylenpalttista, että sen sanottiin yltyneen riehakkaammaksi kuin juhlinnan minkään muun tapahtuman yhteydessä toisen maailmansodan päättymisen jälkeen. Televisiokanava CTV arvioi, että sarjan viimeisellä ottelulla oli Kanadassa 13,3 miljoonaa katsojaa ja että 18 miljoonaa ihmistä eli noin 82,5 prosenttia maan silloisista asukkaista katseli ainakin jotakin osaa ottelusta.


title: NHL-kausi 1972–1973

text: NHL-kaudella 1972–1973 runkosarjan maali-, syöttö- ja pistepörssin voitti Boston Bruinsin keskushyökkääjä Phil Esposito, joka teki 55 maalia ja keräsi 75 syöttöpistettä. Hänen 130 tehopistettään syntyivät 78 ottelun aikana. Pistepörssissä toiseksi sijoittui Philadelphia Flyersia edustanut Bobby Clarke, jolle myönnettiin Hart Memorial Trophy sekä Lester B. Pearson Award. Plus/miinus-tilaston voitti Canadiensin Jacques Laperrière. Norris-palkinnon puolestaan sai Bruins-puolustaja Bobby Orrille, jonka 101 tehopistettä oikeuttivat pistepörssin kolmanteen sijaan.


title: NHL-kausi 1972–1973

text: Pudotuspelien pistepörssin ykkönen oli Yvan Cournoyer. Cournoyer teki pelaamissaan 17 pudotuspeliottelussa yhteensä 25 tehopistettä, joista 15 oli maaleja ja 10 syöttöpisteitä. Hänelle myönnettiin pudotuspelien arvokkaimmalle pelaajalle annettava Conn Smythe Trophy. Vezina Trophyn sai maalivahti Ken Dryden, joka edusti Cournoyerin tavoin Montreal Canadiensia.


title: NHL-kausi 1972–1973

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1972–1973

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Joukkorahoitus

text: Joukkorahoitus kuvaa tapaa tehdä yhteistyötä ja saada huomiota henkilöiden tai organisaatioiden hankkeille, joiden rahoittaminen tapahtuu keskenään verkostoituvien ihmisten avulla, yleensä internetin välityksellä. Joukkorahoitusta on käytetty monissa yhteyksissä katastrofirahoituksesta kansalaisjournalismiin, poliittisiin kampanjoihin, kulttuurihankkeiden ja startup-yritysten rahoittamiseen, elokuvien sekä vapaan lähdekoodin tietokoneohjelmien tuottamiseen.


title: Joukkorahoitus

text: Joukkorahoituksen idea on yksinkertainen. Hyväksi pitämäänsä hanketta voi tukea vaikka yhdellä eurolla. Kun näin tekee iso joukko ihmisiä, voidaan kerätä rahoitus valtavaankin hankkeeseen. Yleisö pääsee suoraan vaikuttamaan siihen, minkälaisia tuotteita tulee ja välikädet putoavat pois tuottajan ja yleisön väliltä, kuten monilla muilla aloilla on käynyt. Viraalihyväntekeväisyys on joukkorahoituksen näkyvä ulottuvuus Ensimmäiset kolme vaihtoehtoa ovat henkilöiden ja organisaatioiden, niin tuottoja tavoittelevien kuin tavoittelemattomienkin, käytössä. Neljäs on ainoastaan yritysten käytössä.


title: Joukkorahoitus

text: Kickstarter on maailman suurin vuonna 2009 perustettu joukkorahoitusalusta. Jotta voi käynnistää palvelussa projektin, tulee tämän hetken sääntöjen mukaan täyttää Amazon Payments -edellytykset eli hankkeessa on oltava mukana Yhdysvalloissa tai Iso-Britanniassa osoitteen ja pankkitilin omaava henkilö. Kickstarterin avulla on kerätty 956 miljoonaa dollaria 55 000 projektiin, joita on tukenut 5,5 miljoonaa henkilöä (tilanne 25.1.2014). Yleisin Kicksarterin kautta kokoon saatu summa on tuhannen ja 10 000 dollarin välillä. Kautta aikojen eniten rahoitusta kerännyt projekti on Pebble E-Paper Watch, joka keräsi $10 miljoonaa.


title: Joukkorahoitus

text: Suomen ensimmäinen vastikepohjaiseen joukkorahoitukseen keskittynyt alusta on Mesenaatti.me. Se aloitti syksyllä 2012 pilottiprojekteilla ja varsinainen palvelualusta avattiin heinäkuussa 2013. Mesenaatin kautta on rahoitettu muun muassa levyntekoprojekteja, uusia lehtiä ja tapahtumia kuten Kallio Block Party.


title: Joukkorahoitus

text: Suomalaisiin joukkorahoitusalustoihin lukeutuvat muun muassa pääomitusperusteiseen joukkorahoitukseen keskittyvät Venture Bonsai, Invesdor, Vauraus Suomi Oy. Venture Bonsai on Suomen ensimmäinen, vuonna 2010 perustettu osakepohjaiseen joukkorahoitukseen keskittuvät palvelu. Invesdor on tarjonnut joukkorahoituspalveluita startup- ja kasvuyrityksille toukokuusta 2012 alkaen. Invesdorin kautta on Suomessa sijoitettu 481 000 euroa (kesäkuu 2013). Vauraus Suomi Oy:n kautta suomalaisiin yrityksiin on vuoden 2017 alussa sijoitettu noin 65 miljoonaa euroa. Vastaavasti suomalaisen Fellow Financen kautta voidaan sijoittaa lainapohjaisesti sekä yrityksiin että vertaislainoihin. Toukokuun 2018 alussa Fellow Financen kautta on sijoitettu yritys- ja kuluttajalainoihin yli 250 miljoonan euron edestä.


title: Joukkorahoitus

text: Eräs menestyksekäs joukkorahoitusprojekti Suomessa on Wishbone. Wishbone-keksinnölle kerättiin rahaa Kickstarterin kautta. Hankkeen tavoite oli kerätä 10 000 Yhdysvaltain dollaria, mutta tavoite ylittyi reippaasti (1450 tukijaa, 29 858 dollaria). Myös elokuva Iron Sky toteutettiin osittain joukkorahoituksen avulla.


title: Joukkorahoitus

text: Suomessa pääomapohjaista joukkorahoitusta saaneisiin yrityksiin lukeutuvat muun muassa Climbstation-kiipeilyseinän kehittäjä Joyride Games Oy (64 000 euroa) ja panimoravintola Bryggeri Helsinkiä ylläpitävä Rakuuna Olut Oy (158 600 euroa). Molemmat yritykset keräsivät joukkorahoitusta joukkorahoituspalvelu Invesdorin kautta. Rakuuna Olut Oy on ensimmäinen suomalainen yritys, joka on avannut toisen joukkorahoituskierroksen ensimmäisen kierroksen onnistuttua.Esimerkkinä suuremman joukkorahoituskierroksen onnistumisesta on käyttäjiä palkitsevaa vuorovaikutteista tv- ja videomainontaa (tunnettu tavaramerkillä "Flexvee") kehittävä Neonella Oy, joka keräsi Vauraus Suomi Oy:n toimeksiannosta 1,2 milj. euroa vuoden 2013 loppupuolella.|


title: Joukkorahoitus

text: Joukkorahoitusprojektia suunnittelevan on hyvä ottaa huomioon Suomen rahankeräyslaki. Suomen laki ei salli yksityishenkilön keräävän vastikkeettomia lahjoituksia, vaan rahankeräykseen tarvitaan lupa viranomaisilta ja käytännössä vain yleishyödylliseen tarkoitukseen rahaa keräävä rekisteröity yhdistys voi sellaisen saada. Vuonna 2012 joukkorahoituksen avulla kustannettu ruotsin kielen oppikirja herätti poliisihallituksen kiinnostuksen juuri tästä syystä ja lopulta kerätyt rahat palautettiin. Suomessa palkintoihin perustuvan joukkorahoituskampanjan voi järjestää mikäli kampanja mukailee ennakkotilauskampanjan piirteitä: sijoitukselle tulee tarjota aina vastike, yleensä rahoitettavan tuotteen muodossa.


title: Joukkorahoitus

text: Sisäministeriön asettama työryhmä selvitti rahankeräyslain muutostarpeita vuonna 2012, mutta joukkorahoitusta koskevaa uudistusta lakiin ei näillä näkymin kuitenkaan ole tulossa.


title: Joukkorahoitus

text: Pääomapohjaiseen joukkorahoitukseen rahankeräyslaki ei kuitenkaan vaikuta, sillä sitä koskeva lainsäädäntö on Euroopan unionin ja Euroopan talousalueen säätelystä johtuen samankaltainen koko Euroopassa.


title: Joukkorahoitus

text: Vastikkeellisen joukkorahoituksen laillistamisesta on tehty 10.02.2015 oikeusministeriön hyväksymä kansalaisaloite..


title: Joukkorahoitus

text: Joukkorahoituslaki astui voimaan syyskuun alussa 2016. Laki koskee sijoitusmuotoisen ja lainamuotoisen joukkorahoituksen tarjoamista.


title: Sarsat

text: Sarsat eli vanhemmalta nimeltään kurkkusiitinkalat ("Phallostethidae") on hopeakylkikaloihin kuuluva heimo. Heimon lajeja tavataan Kaakkois-Aasiasta.


title: Sarsat

text: Sarsojen heimoon kuuluu 4 sukua ja lähteestä riippuen 18–21 lajia. Lajeja ovat muun muassa sarsa ("Gulaphallus eximius") ja lasisarsa ("G. mirabilis"). Sarsat ovat hyvin pienikokoisia kaloja ja suurimmat lajit saavuttavat vain noin 4 cm:n pituuden. Pienin laji "Phenacostethus smithi" jää noin 1,5 cm pitkäksi. Ruumiinrakenteeltaan sarsat ovat pitkulaisia ja holakoita kaloja ja niiden ruumis on läpikuultava. Etumainen selkäevä koostuu muutamasta piikistä tai puuttuu kokonaan, pyrstöevä on haarautnut ja peräevä pitkä. Vtasaevät puuttuvat naarailta. Sarsalajien koirailla on kurkussaan lihaksikas tarttumaelin jolla se tarttuu naaraaseen parittelun aikana. Monista muista kaloista poiketen sarsoilla on sisäinen hedelmöitys.


title: Sarsat

text: Sarsalajeja tavataan makeista ja murtovesistä Kaakkois-Aasiasta. Niiden levinneisyysalue ulottuu Malakan niemimaalta, Borneoon, Sumatralla, Sulawesille ja Filippiineille. Sarsat ovat parvikaloja, jotka etsivät ravintonsa pinnan tuntumasta. Naaras kutee munia, jotka tarttuvat kasvillisuuteen.


title: Gerta Lehmann

text: Gerta Lehmann (s. 21. heinäkuuta 1979 Cagnes-sur-Mer, Ranska) on kreikkalainen kouluratsastaja. Hänen seuransa on Attic Equestrian Club. Lehmann osallistui Ateenan olympialaisissa 2004 henkilökohtaiseen kilpailuun, jossa hän oli 51. eli viimeinen.


title: Saad El-Din El-Shorbagui

text: Saad El-Din El-Shorbagui (; s. 21. heinäkuuta 1920) on egyptiläinen entinen ampuja. Hän osallistui Helsingin olympialaisissa 1952 300 metrin vapaakiväärin moniasentokilpailuun, jossa hän sijoittui 30:ksi.


title: Saksan perustuslakituomioistuin

text: Saksan perustuslakituomioistuin (saks. "Bundesverfassungsgericht", lyh. BVerfG) on Saksan liittotasavallan perustuslakituomioistuin ja de facto korkein oikeusaste. Saksan perustuslakituomioistuin perustettiin 1951 ja se toimii Karlsruhessa.


title: Saksan perustuslakituomioistuin

text: Perustuslakituomioistuin toimii vain aloitteiden pohjalta. Jokaisella Saksan kansalaisella on oikeus hakea muutosta valtiovallan tekemään päätökseen jos kokee valtiovallan loukanneen hänen perusoikeuksiaan. Se voi myös aloittaa tutkinnan, mikäli tietyt elimet kuten liittohallitus, osavaltioiden hallitukset, vähintään kolmannes liittopäiväedustajista tai alemmat tuomioistuimet sitä pyytävät. Perustuslakituomioistuin tarkastaa, ovatko liittovaltion ja osavaltioiden säätämät lait sopusoinnussa Saksan perustuslain kanssa. Jos perustuslakituomioistuin katsoo jonkin lain olevan ristiriidassa Saksan perustuslain kanssa, ei kyseistä lakia enää saa soveltaa. Ainoastaan perustuslakituomioistuin voi katsoa jonkin puolueen perustuslainvastaiseksi ja määrätä siten sen lakkautettavaksi.


title: Saksan perustuslakituomioistuin

text: Saksan perustuslakituomioistuin koostuu kahdesta senaatista (saks. "Senat") joissa kummassakin on kahdeksan tuomaria. Tuomarit saavat palvella yhden kaksitoistavuotisen kauden, mutta eläköidyttävä viimeistään 68-vuotiaana (vaikka kautta olisi yhä jäljellä). Tuomareista puolet valitsee Saksan liittopäivät ("Bundestag") ja puolet Saksan liittoneuvosto ("Bundesrat").


title: Saksan perustuslakituomioistuin

text: Saksan perustuslakituomioistuimen sivut (saksaksi ja englanniksi)


title: Muinaisvene

text: Muinaisvene tarkoittaa arkeologista venelöytöä. Se voi olla veneen tai ruuhen uponnut tai hylätty hylky, suolöytö tai esimerkiksi venehautaus.


title: Muinaisvene

text: Suomen lainsäädäntö määrittää muinaisjäännöksiksi kaikki laivan- ja veneenhylyt, joilla on ikää vähintään sata vuotta. Termi käsittää siis kovin eri-ikäisiä veneitä. Muinaisveneeksi kutsutaan puhekielessä joskus myös muinaisveneen jäljitelmää.


title: Muinaisvene

text: Kivikaudella valmistettiin ruuhia kovertamalla puunrungosta palkomainen "kanootti". Tällaisia koverrettuja ruuhia on löydetty jokien ja järvien lietteistä. Vanhin ja kuuluisa löydetty koverrettu ruuhi on Pessenin ruuhi. Hyvin vanhoja ovat myös Noyen-sur-Seinen ruuhet Ranskasta. Afrikasta on löydetty sikäläinen vanha Dufunan ruuhi. Stralsundin ruuhet löytyivät poikkeuksellisesti merenrannan läheisyydestä. Monissa Keski-Euroopan järvistä on löydetty ruuhia. Eräs tällainen on Seekirchin ruuhi.


title: Sullemana Sadik

text: Sullemana Sadik (s. 21. heinäkuuta 1960) on ghanalainen entinen nyrkkeilijä. Hän kilpaili Los Angelesin olympialaisissa 1984 alle 71-kiloisten sarjassa, jossa hän hävisi toisen kierroksen ottelunsa.


title: Peruke

text: Peruke on siimaan kiinnitettävä, yleensä siimaa kestävämmästä aineesta kuten teräslangasta valmistettu taipuisa osa, jolla viehe kiinnitetään siimaan. Perukkeen tarkoitus on suojata siimaa saaliskalan purennalta ja täten estää sekä saaliin että vieheen menetys. Viehe kiinnitetään perukkeen toiseen päähän yleensä leikarilla ja perukkeen toinen pää sidotaan siimaan erityisellä solmulla. Perukkeen käyttö voi haitata hiukan vieheen uintiliikettä.


title: Vaalea viettelys

text: Vaalea viettelys () on Nunnally Johnsonin ohjaama, tuottama ja käsikirjoittama yhdysvaltalainen komediaelokuva, joka sai ensi-iltansa vuonna 1955.


title: Vaalea viettelys

text: Komedian pääosissa ovat Betty Grable viimeisessä elokuvaroolissaan ja 20th Century Foxin uusin tulokas Sheree North. Sivuosissa ovat muun muassa Robert Cummings, Tommy Noonan ja Charles Coburn.


title: Vaalea viettelys

text:
Stormy Tornado (Betty Grable) ja Curly Flagg (Sheree North) ovat kaksi revyytyttöä sanfranciscolaisesta kabareesta, jotka joutuvat murhan silminnäkijöiksi; ja tunnistavat murhaajan. Tytöt eivät halua sekaantua murhaan, joten he päättävät paeta. He piiloutuvat Bristol Collegeen, jossa he pukeutuvat pojiksi. Kuitenkin ongelmat alkavat pian pyöriä tyttöjen ympärillä...
"Vaalea viettelys" perustuu Edward Hopen romaaniin "She Loves Me Not" (1933). Romaanista on tehty ennen "Vaaleaa viettelystä" kaksi Paramount-elokuvaa: komedia "She Loves Me Not" (1934), jonka pääosissa ovat Miriam Hopkins Curly Flaggina ja Bing Crosby ja sen remake komedia "True to the Army" (1942). Romaanista on tehty näytelmäversio Broadwaylle, johon "Vaalea viettelys" lähinnä perustuu. Romaanin näytelmäversion ovat kirjoittaneet Howard Lindsay, Lyford Moore ja Harlan Thompson.


title: Vaalea viettelys

text: Curly Flaggin rooli oli pääosassa "She Loves Me Not" -elokuvassa, mutta siitä tehtiin "toinen" pääosa "Vaalea viettelys" -elokuvaan Stormy Tornadon rinnalle.


title: Vaalea viettelys

text: "Vaalea viettelys" oli Betty Grablen elokuvauran viimeinen elokuvarooli.


title: Vaalea viettelys

text: Marilyn Monroelle, Foxin suurin rahasampo tuolloin, tarjottiin Curly Flaggin roolia näyttelemään Betty Grablen rinnalle. Elokuvan ohjaaja-käsikirjoittaja-tuottaja Nunnally Johnson oli kirjoittanut Curly Flaggin roolin varta vasten Monroelle; Monroe ei ollut ihastunut käsikirjoitukseen ja tuohon aikaan Monroe halusi näytellä dramaattisia ja haastavia rooleja, joten kieltäytyi roolista "Vaalea viettelys" -elokuvassa. Grable ja Monroe olivat aiemmin näytelleet yhdessä "Kuinka miljonääri naidaan" -elokuvassa vuonna 1953. Grable oli 1940-luvun suurin tähti ja Monroesta tulisi 1950-luvun suurin tähti. Kuitenkaan kahden vaaleaverikön välillä ei ollut kilpailua; itse asiassa Grable on tunnetusti sanonut Monroelle ""go and get yours, honey! I've had mine"" (suom. ""mene ja saat omasi, kulta! Minä sain jo omani""). Kaksikosta tuli pian ystäviä tämän jälkeen.


title: Vaalea viettelys

text: "Vaalea viettelys" -elokuva tehtiin 2,3 miljoonan dollarin budjetilla; elokuva tuotti Yhdysvalloissa 3,7 miljoonaa dollaria.


title: Vaalea viettelys

text: "Vaalea viettelys" sai ensi-iltansa kotimaassaan 22. heinäkuuta vuonna 1955 New Yorkissa ja Los Angelesissa 29. heinäkuuta. Suomessa elokuva sai ensi-iltansa 6. heinäkuuta vuonna 1956. "Vaalea viettelys" on 20th Century Foxin tuottama.


title: Vaalea viettelys

text: Elokuvan julkistamisen aikaan "Vaalea viettelys" sai sekalaisarvosteluista positiivisiin arvosteluihin. Grablen roolisuoritusta kehuttiin, kun taas Northin roolisuoritus sai vähemmän kiitosta kuin Grablen. "Vaalea viettelys" nautti kohtuullisesta menestyksestä lippuluukuilla. Komedia tuotti arviolta 1,65 miljoonaa dollaria teatterilevityksessä Pohjois-Amerikassa ensimmäisenä vuonna.


title: Täktomin kappeli

text: Täktomin kappeli on Hangossa Täktomin kylässä sijaitseva kirkkorakennus, joka on valmistunut vuonna 1920. Se on rakennettu alun perin yksityiseksi katolikseksi hautakappeliksi, joka siirtyi vuoden 1936 alussa Hangon luterilaisen seurakunnan omistukseen ja vihittiin kirkoksi myöhemmin samana vuonna. Kappeli kärsi pahoja vaurioita Hangon vuokra-aikana 1940–1941 ja se korjattiin 1949. Rakennuksessa on myöhemmin tehty erillisiä kosteusvaurioista johtuvia korjauksia ja kaksi isoa perusteellista korjausta. Täktomin kappeli on suosittu kaste- ja vihkikappeli. Kappeli sijaitsee kapean kujan päässä koivujen ympäröimänä.


title: Täktomin kappeli

text: Kappelin rakennutti liikemies ja tilanomistaja, maisteri Carl Vilhelm Gylphe (1882 Pohja – 1942 Helsinki), joka oli opiskellut Uppsalassa ja Helsingissä ja työskennellyt Pietarissa. Hän oli avioitunut Aimée Ljubov o.s. Höckertin (1893 – 1960 Pariisi) kanssa Pietarissa vuonna 1914. Pariskunta muutti 1915 Hankoon Täktomiin, jossa Gylphen isällä oli tila. Gylpheille syntyi tytär Lucie Vera Paula 3. tammikuuta 1916. Lucie sairastui aivokalvontulehdukseen ja kuoli kaksi- ja puolivuotiaana 29. heinäkuuta 1918. Ranskalainen pappi oli kastanut hänet vain viikkoa ennen. Tytär haudattiin Täktomiin Gylphen omistaman Solbackan tilan maalle. Lucien vuonna 1919 syntynyt veli Robert kastettiin katoliseen uskoon ja äiti Aimée Gylphe kääntyi katoliseksi vuonna 1922.


title: Täktomin kappeli

text: Kappelin suunnittelivat arkkitehdit Armas Lindgren ja Bertel Liljequist ja se rakennettiin 1919–1920. Se muurattiin tiilestä ja siihen tuli paanukatto. Kappeli on malliltaan pitkäkirkko, jonka eteläpäädyssä on torni, pohjoispäässä kuori ja länsisivulla sakasti. Muotokieli on gotiikkaa, torni viittaa kuitenkin barokkiin.


title: Täktomin kappeli

text: Gylphen maatilayritys teki pian kappelin valmistumisen jälkeen vararikon, jonka myötä perhe hajosi ja sen jäsenet muuttivat pois Hangosta. Kappeli oltiin lahjoitettu vuonna 1919 helsinkiläiselle katoliselle hyväntekeväisyysyhdistykselle, jonka oli määrä pitää vuosittain Lucien kuolinpäivänä muistomessu kappelissa. Messu järjestettiin vain kerran tai kahdesti. Lahjakirjassa oli vielä ehto, että kappeli tulee lahjoittaa katoliselle seurakunnalle, jos järjestön toiminta estyy. Kappeli päätyi kuitenkin Täktomin kylän maita palstoittaneelle yhtiölle. Yhtiö lahjoitti kappelin ja sen tontin Hangon seurakunnalle. Lahjoitukselle asetettiin ehdoksi, että kappeli kunnostetaan jumalanpalveluskäyttöön. Lahjoitus on otettu vastaan tammikuussa 1936. Kappeli oli kärsinyt pahoin hoidon puutteesta.


title: Täktomin kappeli

text: Seurakunta kunnosti kappelin vuosina 1935–1936, muun muassa rikkoontuneet ikkunat ja ovet uusittiin, tehtiin paanukaton tilalle peltikatto, uusi lattia ja seinät korjattiin. Kyläläiset olivat ottaneet hoitaakseen kappelin tien kunnossapidon ja yksityishenkilöt lahjoittivat sinne tarpellista esineistöä. Kappelin vihki Porvoon piispa Max von Bonsdorff 15. marraskuuta 1936. Se oli Hangon maaseurakunnan käytössä, kunnes se ja Hangon kaupunkiseurakunta vuonna 1977 yhdistettiin. Sitä ennen täktomilaiset olivat pitäneet kirkonmenot kylän koulussa.


title: Täktomin kappeli

text: Kappelin sisustus tuhoutui ja rakennus kärsi muutenkin pahoja vaurioita Hangon vuokra-aikana 1940–1941 sattuneessa tulipalossa. Korjauksia tehtiin ensin vain siinä määrin, että vielä pahemmalta tuholta vältyttäisiin. Vuonna 1949 kappeli korjattiin perusteellisesti. Korjauksen suunnitteli arkkitehti Liljequist, joka noudatti Lindgrenin alkuperäistä suunnitelmaa. Jälleen uusittiin ovet, ikkunat ja lattia. Kappeliin palautettiin paanukatto. Seinät kalkittiin ulkoa ja sisältä ja tehtiin uusi kiinteä sisustus.


title: Täktomin kappeli

text: Kappelin torni uusittiin vuonna 1959 ja tehtiin ulkorappaus. Vuonna 1961 kappeliin tuli sähkövalaistus ja öljylämmitys. Vaikka rakennusta lämmitettiin talvellakin, se kärsi kosteusvaurioista ja öljylämmitys uusittiin jo vuonna 1963.


title: Täktomin kappeli

text: Kappeli korjattiin sisältä ja ulkoa vuonna 1971, korjaukset suunnitteli arkkitehti Lars Rejström. Öljylämmitys vaihtui sähkölämmitykseksi. Myös ympäristö kunnostettiin. Kappeli vihittiin uudelleen 9. huhtikuuta 1972.


title: Täktomin kappeli

text: Kosteusongelmat vaivasivat kappelia myöhemminkin, korjauksia tehtiin 1998–1999 ja ympäristö salaojitettiin 2000. Seuraava perusteellinen korjaus oli vuonna 2007, suunnittelijana oli arkkitehti Gunnel M. Helander. Sisustus uusittiin kokonaan ja kiinteiden penkkien sijaan kappeliin tehtiin irralliset tuolit. Sisustuksessa haluttiin palauttaa alkuperäistä uusgoottilaista tunnelmaa muun muassa sisävärityksellä.


title: Täktomin kappeli

text: Kappeliin oli hankittu urkuharmoni vuonna 1937. Vuoden 1971 korjauksen yhteydessä se korvattiin urkupositiivilla eli siirrettävillä pienillä uruilla, jotka vaihdettiin vuonna 1975 5-äänikertaisiksi. Vuonna 2007 kappeliin tuli digitaaliset urut.


title: ISO 3166-2:US

text: ISO 3166-2:US on ISO-standardointijärjestön standardi, joka määrittää geokoodit Yhdysvalloille. ISO 3166-2:US on ISO 3166-2 -standardin osajoukko, joka määrittää 50 osavaltion, yhden liittopiirin (Washington DC) ja kuuden saarialueen koodit.


title: ISO 3166-2:US

text: Koodin ensimmäinen osa on ISO 3166-1 -standardin mukainen Yhdysvaltain maakoodi ”US”. Toinen osa on aluekohtainen kaksikirjaiminen tunnus.


title: ISO 3166-2:US

text: Saarialueille on lisäksi annettu omat ISO 3166-2 -koodit AS (Amerikan Samoa), GU (Guam), MP (Pohjois-Mariaanit), PR (Puerto Rico), UM (Yhdysvaltain pienet erillissaaret) ja VI (Yhdysvaltain Neitsytsaaret).


title: ISO 3166-2:RU

text: ISO 3166-2:RU on ISO-standardointijärjestön standardi, joka määrittää geokoodit Venäjälle. ISO 3166-2:RU on ISO 3166-2 -standardin osajoukko, joka määrittää 21 tasavallan, yhdeksän aluepiirin, 46 alueen, kahden liittokaupungin, yhden autonomisen alueen ja neljän autonomisen piirikunnan koodit.


title: ISO 3166-2:RU

text: Koodin ensimmäinen osa on ISO 3166-1 -standardin mukainen Venäjän maakoodi ”RU”. Toinen osa on tasavalloilla kaksi- ja muilla alueilla kolmikirjaiminen tunnus.


title: ISO 3166-2:EE

text: ISO 3166-2:EE on ISO-standardointijärjestön standardi, joka määrittää geokoodit Virolle. ISO 3166-2:EE on ISO 3166-2 -standardin osajoukko, joka määrittää 15 maakunnan koodit.


title: ISO 3166-2:EE

text: Koodin ensimmäinen osa on ISO 3166-1 -standardin mukainen Viron maakoodi "EE" ja toinen osa on aluekohtainen numero.


title: ISO 3166-2:DK

text: ISO 3166-2:DK on ISO-standardointijärjestön standardi, joka määrittää geokoodit Tanskalle. ISO 3166-2:DK on ISO 3166-2 -standardin osajoukko, joka määrittää viiden alueen koodit.


title: ISO 3166-2:DK

text: Koodin ensimmäinen osa on ISO 3166-1 -standardin mukainen Tanskan maakoodi ”DK” ja toinen osa on aluekohtainen numero.


title: ISO 3166-2:NO

text: ISO 3166-2:IS on ISO-standardointijärjestön standardi, joka määrittää geokoodit Norjalle. ISO 3166-2:NO on ISO 3166-2 -standardin osajoukko, joka määrittää 19 läänin ja kahden territorion (Huippuvuoret ja Jan Mayen) koodit.


title: ISO 3166-2:NO

text: Koodin ensimmäinen osa on ISO 3166-1 -standardin mukainen Norjan maakoodi "NO" ja toinen osa on aluekohtainen numero.


title: ISO 3166-2:NO

text: Huippuvuorilla ja Jan Mayenilla on lisäksi oma ISO 3166-1 -standardin koodi .


title: ISO 3166-2:IS

text: ISO 3166-2:IS on ISO-standardointijärjestön standardi, joka määrittää geokoodit Islannille. ISO 3166-2:IS on ISO 3166-2 -standardin osajoukko, joka määrittää yhdeksän alueen koodit.


title: ISO 3166-2:IS

text: Koodin ensimmäinen osa on ISO 3166-1 -standardin mukainen Islannin maakoodi "IS" ja toinen osa on aluekohtainen numero.


title: Letto (täsmennyssivu)

text: Letto voi tarkoittaa muun muassa seuraavia:


title: ISO 3166-2:AX

text: ISO 3166-2:AX on ISO-standardointijärjestön standardi, joka määrittää geokoodit Ahvenanmaan maakunnalle. ISO 3166-2:AX on ISO 3166-2 -standardin osajoukko, joka määrittää Ahvenanmaan koodit. Tällä hetkellä Ahvenanmaalle ei ole määritelty ISO 3166-2 -standardin mukaisia koodeja.


title: ISO 3166-2:AX

text: Ahvenanmaalla on ollut oma ISO 3166-1 -standardin mukainen koodi "AX" vuodesta 2004. Lisäksi sillä on ISO 3166-2 -standardin mukainen koodi "FI-01" standardin .


title: Sühbaatar

text: Sühbaatar saattaa tarkoittaa:


title: Tapaamme Miamissa

text: Tapaamme Miamissa () on Richard Salen ohjaama ja käsikirjoittama yhdysvaltalainen Technicolor-menetelmällä kuvattu musikaalikomediaelokuva, joka sai ensi-iltansa vuonna 1951. Musikaalikomedian pääosissa ovat Betty Grable, Macdonald Carey ja Rory Calhoun. Sivuosissa ovat muun muassa Eddie Albert ja Fred Clark. Elokuva kertoo aviossa olevista Delilahista ja Jeffistä (Grable ja Carey), jotka yhdessä menestyvät paremmin Broadwaylla tiiminä kuin aviomiehenä- ja vaimona.


title: Tapaamme Miamissa

text: "Tapaamme Miamissa" perustuu Scott Darlingin ja Erna Lazaruksen tarinaan, josta Sale ja Mary Loos laativat käsikirjoituksen. 20th Century Fox tuotti elokuvan.


title: Tapaamme Miamissa

text: "Tapaamme Miamissa" sai kotimaan ensi-iltansa New Yorkissa 15. elokuuta vuonna 1951 ja Los Angelesissa 21. elokuuta. Suomen ensi-iltansa musikaalikomedia sai 30. toukokuuta vuonna 1952.


title: Tapaamme Miamissa

text: "Tapaamme Miamissa" oli menestys lippuluukuilla ilmestymisensä aikaan; elokuva tuotti 2,6 miljoonaa dollaria Yhdysvalloissa.


title: Tapaamme Miamissa

text: "Tapaamme Miamissa" on uudelleenfilmatisointi komediaelokuvasta "Naimisiin rouvansa kanssa" ("He Married His Wife", 1940).


title: Keltainen Pörssi

text: Keltainen Pörssi oli suomalainen luokiteltuja pikkuilmoituksia maksutta julkaiseva verkkosivusto, aiemmin myös sanomalehtipaperille painettu tabloid-kokoinen lehti. 80 prosentin markkinaosuudellaan se oli vuonna 2012 Suomen suurin ilmoita ilmaiseksi -lehti. Palvelussa oli myös maksullisia toimintoja, kuten ilmoitus verkkosivujen etusivulle.


title: Keltainen Pörssi

text: Keltainen Pörssi -lehti alkoi ilmestyä 1986. Vuonna 2012 painettu lehti lakkautettiin ja toiminta keskittyi pelkästään verkkoon. Myös Keltaisen Pörssin verkkosivusto lopetettiin 30. kesäkuuta 2016.


title: Jan Procházka

text: Jan Procházka (s. 11. syyskuuta 1984 Praha) on tšekkiläinen suunnistuksen maailmanmestari. Hän edustaa seuratasolla suomalaista Kalevan Rastia.


title: Jan Procházka

text: Procházka oli ankkurina Tšekin viestijoukkueessa vuoden 2012 maailmanmestaruuskilpailuissa joukkueen yllättäen voittaessa ensimmäistä kertaa maan historiassa miesten viestin maailmanmestaruuden. Vuonna 2014 hän saavutti viestissä EM-hopeaa. Henkilökohtaisilla matkoilla hän on sijoittunut MM-kilpailuissa parhaimmillaan sprintissä seitsemänneksi vuonna 2008, kahdeksanneksi vuosina 2011 ja 2014 ja kymmenenneksi vuonna 2013 sekä keskimatkalla kymmenenneksi vuosina 2012, 2014 ja 2015. EM-kilpailuissa 2014 hän sijoittui keskimatkalla neljänneksi.


title: Boris Durov

text: Boris Valentinovitš Durov (, 12. maaliskuuta 1937 Slovjansk, Neuvostoliitto (nyk. Ukraina) – 5. huhtikuuta 2007 Moskova, Venäjä) oli neuvostoliittolainen elokuvaohjaaja ja käsikirjoittaja.


title: Boris Durov

text: Valmistuttuaan vuonna 1955 Kazanin sotilaskoulusta Durov jatkoi opiskeluaan Riiassa ilmailuinsinööriksi. Kyseiset opinnot valmistuivat vuonna 1960, mutta Durov vaihtoi pian ammattia ja opiskeli maineikkaassa VGIK:ssä elokuva-alaa saaden opintonsa päätökseen vuonna 1967.


title: Boris Durov

text: Durovin tunnetuin ohjaustyö on vuonna 1979 valmistunut Huumekaapparit ("Piraty XX veka"), neuvostoliittolaisittain harvinaisempi toimintaseikkailu, joka keräsi noin 100 miljoonaa katsojaa. Katsojamäärällä mitaten se oli Neuvostoliiton kaikkien aikojen suosituin elokuva.


title: RoboCop (vuoden 2014 elokuva)

text: RoboCop on vuonna 2014 ensi-iltansa saanut toimintaelokuva, joka on uusintaversio samannimisestä elokuvasta vuodelta 1987. Elokuvan on ohjannut "Eliittijoukot"-elokuvistaan tunnettu ohjaaja José Padilha, ja käsikirjoittanut Joshua Zetumer, Edward Neumeier, Michael Miner ja Nick Schenk.


title: Idriss Mhirsi

text: Idriss Mhirsi (s. 21. helmikuuta 1994 Tunis) on tunisialainen jalkapalloilija. Pelipaikaltaan hyökkääjä. Hän edustaa Tunisian pääsarjassa Espérancea.


title: Idriss Mhirsi

text: Mhirsi aloitti jalkapalloilun Espérancen junioreissa, josta hän siirtyi edustukseen kaudeksi 2010–2011. Avauskaudellaan hän pelasi kahdeksan sarjaottelua tekemättä maaliakaan. Afrikan Mestarien liigassa sen sijaan hän teki yhden maalin pelaamissaan kahdessa ottelussa. Mhirsi oli voittamassa samalla kaudella triplaa Espérancelle vuonna 2011, kun joukkue voitti Tunisian mestaruuden lisäksi Tunisian cup ja Afrikan Mestarien liigan.


title: NHL-kausi 1971–1972

text: NHL-kausi 1971–1972 oli National Hockey Leaguen historian 55. kausi. Sen aikana 14 NHL-joukkuetta pelasi kukin 78 runkosarjaottelua. Stanley Cupin voitti Boston Bruins, joka kukisti finaalisarjassa New York Rangersin otteluvoitoin 4–2. Kyseessä oli Bruinsin viides Stanley Cup -mestaruus. Seuraavan kerran seura vei mestaruuden kaudella 2010–2011.


title: NHL-kausi 1971–1972

text: Kaudella 1971–1972 runkosarjan maali- ja pistepörssin voitti Boston Bruinsin keskushyökkääjä Phil Esposito. Hän teki pelaamissaan 76 ottelussa 133 tehopistettä, joista 66 oli maaleja ja 67 syöttöpisteitä. Pistepörssin kakkoseksi sijoittui Espositon tavoin Bruinsia edustanut puolustaja Bobby Orr, joka sai Hart Memorial Trophyn sekä Norris-palkinnon. Lisäksi Orr voitti plus/miinus-tilaston. Lester B. Pearson Award myönnettiin puolestaan New York Rangersin Jean Ratellelle. Kauden aikana Chicago Black Hawksin Bobby Hull teki uransa 600. runkosarjamaalin 25. maaliskuuta 1972 pelatussa ottelussa Boston Bruinsia vastaan.


title: NHL-kausi 1971–1972

text: Vezina Trophyn saivat Chicago Black Hawksia edustaneet maalivahdit Tony Esposito ja Gary Smith. Runkosarjan tavoin pudotuspelien pistepörssin ykkönen oli Phil Esposito, joka keräsi 15 ottelussa yhteensä 24 tehopistettä, joista 9 oli maaleja ja 15 syöttöpisteitä. Pudotuspelien arvokkaimmalle pelaajalle myönnettävä Conn Smythe Trophy annettiin Bobby Orrille. Myös hän keräsi pudotuspeleissä 24 tehopistettä, mutta Orr teki neljä maalia vähemmän kuin Esposito.


title: NHL-kausi 1971–1972

text: Montreal Canadiensin maalivahti Ken Dryden sai kauden parhaalle tulokkaalle annettavan Calder Memorial Trophyn, vaikka hän oli jo edellisen kauden päätteeksi voittanut sekä Stanley Cupin että Conn Smythe -palkinnon. Kaudella 1970–1971 Dryden oli kuitenkin pelannut ainoastaan kuusi runkosarjaottelua, joten häntä ei vielä tuolloin kelpuutettu Calder-ehdokkaaksi. Ennen Canadiensiin siirtymistään Dryden oli pelannut Kanadan jääkiekkomaajoukkueessa.


title: NHL-kausi 1971–1972

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1971–1972

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Kadun sävelmä

text: Kadun sävelmä () on vuonna 1940 ensi-iltansa saanut yhdysvaltalainen romanttinen musikaalidraamaelokuva, jonka ohjasi Walter Lang. Elokuvan pääosissa esiintyvät Alice Faye, Betty Grable, Jack Oakie ja John Payne. "Kadun sävelmä" kertoo vaudevillelaulajasiskoksista Katie ja Lily Blanesta (Faye ja Grable) ja lauluntekijöistä Harry Calhounista ja Francis ”Skeets” Harriganista ensimmäisen maailmansodan kynnyksellä.


title: Kadun sävelmä

text: "Kadun sävelmä" perustuu Pamela Harrisin kirjoittamaan "Life is a Song" -tarinaan, josta Robert Ellis ja Helen Logan laativat käsikirjoituksen. 20th Century Fox -studio tuotti elokuvan.


title: Kadun sävelmä

text: "Kadun sävelmä" sai kotimaan ensi-iltansa 22. marraskuuta 1940 New Yorkissa; maanlaajuinen ensi-ilta oli 29. marraskuuta 1940. Suomen ensi-illan elokuva sai 10. toukokuuta 1942.


title: Kadun sävelmä

text: "Kadun sävelmä" oli vuoden 1940 menestyneimpiä elokuvia ja 20th Century Foxin kolmanneksi menestynein. Alfred Newman voitti toisen Oscar-palkintonsa parhaasta musiikista vuonna 1941.


title: Kadun sävelmä

text: Tyrone Power ja Don Ameche olivat ehdolla elokuvan miespääosiin, mutta aikatauluristiriitojen takia roolit menivät Paynelle ja Oakielle.


title: Kadun sävelmä

text: Alice Fayesta ja Betty Grablesta tuli elinikäiset ystävät elokuvan kuvauksien aikana.


title: Baran kunta

text: Bara oli Etelä-Ruotsissa sijainnut kunta, joka kuului Malmöhusin lääniin Skånen maakunnassa. Nykyään alue kuuluu Svedalan kuntaan ja Skånen lääniin. Baran lakkauttamisen jälkeen Ruotsissa ei ole tehty lainkaan kuntaliitoksia. Baran kunnan keskustaajama oli myös nimeltään Bara.


title: Baran kunta

text: Vuoden 1862 kuntauudistuksessa Baran kihlakunnassa sijainneista pitäjistä muodostettiin maalaiskunnat. Vuoden 1952 kuntauudistuksessa muodostettiin Baran maalaiskunta yhdistämällä Bara, Bjärshög, Hyby ja Skabersjö.


title: Baran kunta

text: Svedalan kuntablokin kuntaliitokset toteutettiin vaiheittain vuosina 1967–1977. Bara oli viimeinen Ruotsin kuntauudistuksissa lakkautettu kunta, kun se vuonna 1977 liitettiin Svedalan kuntaan. Koska Bara oli olemassa niin pitkään, se ehti olla joitakin vuosia samanlainen kunta kuin Ruotsin nykyisetkin kunnat. Yhtenäiseen kuntamuotoon oli nimittäin siirrytty jo vuonna 1971, jolloin kaikkiin kuntiin sovellettiin uutta yhtenäistä lainsäädäntöä. Syy viivyttelyyn oli siinä, että vuoteen 1973 harkittiin joko Baran tai sekä Baran että Svedalan liittämistä Malmön kuntaan. Kun liitosta Malmön kanssa ei tehty, Bara liitettiin Svedalaan, jotta kunnalla olisi suurempi väestöpohja.


title: Baran kunta

text: Vaakunaselitys: "Punaisessa kentässä kultainen leijona, jonka erillään vartalosta oleva pää kääntynyt vasemmalle sekä kieli, hampaat ja kynnet siniset." (Ruotsiksi "I rött fält ett lejon av guld med huvudet sinistervänt och skilt från bålen samt med tunga, tänder och klor blå.")


title: Baran kunta

text: Edellinen vaakunaselitys viittaa Baran kunnan vaakunan. Baran kihlakunnan käyttämä vaakuna on sama, mutta sen vaakunaselitys on hieman toisenlainen. Vaakuna on valittu Baran kihlakunnalle vuonna 1969. Baran maalaiskunta käytti vaakunaa 1969–1970 ja sen suora seuraaja Baran kunta 1971–1976. Kuntauudistuksen jälkeen vaakunalla ei ole ollut virallista asemaa. Kuntaliitoksen jälkeen Svedalan kunnalle laadittiin uusi vaakuna. Naapurikunta Staffanstorpin vaakuna perustuu Baran vaakunaan, sillä molemmat kunnat kuuluivat Baran kihlakuntaan.


title: Baran kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Baran kunnanvaltuustossa vuoden 1973 vaaleissa. Vuodesta 1976 lähtien kaikki luvut ovat nollia, koska Bara liitettiin osaksi Svedalan kuntaa.


title: Yuki

text: Yuki voi tarkoittaa seuraavia asioita:


title: Ari Härkänen

text: Ari Pekka Härkänen (s. 31. maaliskuuta 1972) on suomalainen painija. Hän saavutti urallaan yhden EM-pronssin kreikkalais-roomalaisessa painissa. Seuratasolla hän edusti Ylä-Tikkurilan Kipinää, jonka valmennuspäällikkönä hän on toiminut aktiiviuransa jälkeen.


title: Ari Härkänen

text: Härkänen edusti Suomea neljä kertaa MM-kilpailuissa ja kahdeksan kertaa EM-kilpailuissa. Vuonna 1994 hän sijoittui 62 kilon sarjassa EM-kilpailuissa neljänneksi sekä seuraavana vuonna samassa sarjassa EM-kilpailuissa 10:nneksi ja MM-kilpailuissa 31:nneksi. Vuonna 1996 hän sijoittui EM-kilpailuissa 21:nneksi. Vuonna 1997 hän oli EM-kilpailujen 63 kilon sarjassa yhdeksäs ja MM-kilpailujen 69-kiloisissa neljästoista. Seuraavina vuosina hän paini edelleen 69 kilon sarjassa ja sijoittui vuoden 1998 MM-kilpailuissa 12:nneksi, vuoden 1999 EM-kilpailuissa seitsemänneksi ja MM-kilpailuissa 29:nneksi sekä vuoden 2000 EM-kilpailuissa 11:nneksi.


title: Ari Härkänen

text: Härkänen palasi arvokisaedustajaksi vuonna 2004 ja saavutti Haaparannassa 66 kilon sarjassa EM-pronssia. Hän hävisi välierässä jatkoajalla Ukrainan Armen Vardanjanille pistein 2–5 mutta voitti pronssiottelussa ranskalaisen Michael Beyerin pistein 7–0. Vuoden 2005 EM-kilpailut jäivät Härkäsen viimeisiksi arvokisoiksi ja siellä hän sijoittui yhdeksänneksi.


title: Ari Härkänen

text: Härkänen voitti Pohjoismaiden-mestaruuden vuosina 1993 (62 kg) ja 1998 (69 kg). Suomen-mestaruuden hän voitti yhdeksän kertaa kreikkalais-roomalaisessa painissa (1988, 1990, 1991, 1993, 1994, 1995, 1997, 1999, 2000) sekä kerran vapaapainissa (1987).


title: Ari Härkänen

text: Vuonna 2016 Härkänen valittiin Norjan kreikkalais-roomalaisen painimaajoukkueen päävalmentajaksi.


title: Tanssiva Venus

text: Tanssiva Venus (; myös ) on George Seatonin ohjaama ja käsikirjoittama yhdysvaltalainen Technicolor-musikaalikomedia vuodelta 1945, jonka pääosissa ovat Betty Grable ja Dick Haymes. 20th Century Fox -studio tuotti elokuvan.


title: Tanssiva Venus

text: "Tanssiva Venus" perustuu Kenyon Nicholsonin kirjoittamaan "The Barker" -Broadway-näytelmään, josta Seaton laati käsikirjoituksen.


title: Tanssiva Venus

text: "Tanssiva Venus" on uudelleenfilmatisointi kahdesta elokuvasta, jotka perustuvat "The Barker"-näytelmään: "Valloittaja" ("The Barker", 1928), jonka pääosassa on Betty Compson ja "Hoop-La", jonka pääosassa on Clara Bow. Grable näyttelee roolin, jonka aiemmin ovat tulkinneet Dorothy Mackaill ("Valloittaja") ja Clara Bow ("Hoop-La").


title: Tanssiva Venus

text: "Tanssiva Venus" sai kotimaan ensi-iltansa 2. toukokuuta vuonna 1945 New Yorkissa. Suomessa elokuva sai ensi-iltansa 25. joulukuuta vuonna 1946.


title: Tanssiva Venus

text: "Tanssiva Venus" oli vuoden 1945 kaupallisesti menestyneimpiä elokuvia ja 20th Century Foxin kolmanneksi menestynein. Grablen toinen vuoden 1945 elokuva, "Dolly-sisarukset", oli vuoden 1945 yksi suurimmista kassamagneeteista.


title: Kalma (lehti)

text: Kalma on Semicin 1990-1992 julkaisema kauhusarjakuvalehti.


title: Kalma (lehti)

text: Alkuun mustavalkoinen Kalma sisälsi neljässä ensimmäisessä numerossaan "Eclipse", "Epic", "Kitchen Sink", "Taboo" ja "Quality" -kustantamoiden tarinoita.


title: Kalma (lehti)

text: Numerosta 2/1991 värilliseksi ja 100-116 sivuiseksi muuttuneen lehden sisältö vaihtui DC Comicsin Hellblazer, Rämeen olento, Sandman, Shade ja Tuhopartio sarjoihin.


title: Nigerian koripallomaajoukkue

text: Nigerian koripallomaajoukkue edustaa Nigeriaa koripallon miesten maajoukkuekilpailuissa. Sitä hallinnoi Nigerian koripalloliitto.


title: Nigerian koripallomaajoukkue

text: Nigeria osallistui ensimmäistä kertaa Afrikan-mestaruuskilpailuiden lopputurnaukseen vuonna 1972. Ensimmäisen arvokisamitalinsa maa voitti vuonna 1995, jolloin maa sijoittui Afrikan-mestaruuskilpailuissa pronssille. Hopeaa Nigeria saavutti ensimmäistä kertaa vuoden 1997 kilpailuista.


title: Nigerian koripallomaajoukkue

text: Maa selviytyi MM-kilpailuihin vuonna 1998, jolloin se pelasi lopulta sijoituspelejä. Myös vuonna 2006 Nigeria eteni MM-kilpailuihin, mutta pelasi tällöinkin lopulta sijoituspelejä. Vuoden 2011 Afrikan-mestaruuskilpailuissa maa sijoittui pronssille ja pääsi täten olympiakarsintoihin. Karsinnoissa maa voitti ratkaisevassa ottelussa Dominikaanisen tasavallan ja eteni ensimmäistä kertaa historiassaan olympiakisoihin.


title: Itänenän tunnusmajakka

text: Itänenän tunnusmajakka (myös "Itänenän pooki" tai "Itänenän rautapooki") oli Hailuodon etelärannalla Itänenän niemessä lähellä Sunikarin kalasatamaa sijainnut tunnusmajakka, ja se oli eräs Hailuodon tunnetuimmista maamerkeistä.


title: Itänenän tunnusmajakka

text: Teräsristikkorakenteisen tunnusmajakan korkeus oli noin 30 metriä, ja sen huippumerkkinä oli kaksi umpinaista suorakaiteenmuotoista taulua. Rakenteellisesti tunnusmajakka muistutti Raahen pohjoispuolella sijaitsevaa Tauvon majakkaa sillä erotuksella, että Itänenän tunnusmajakassa ei ollut lainkaan valolaitetta.


title: Itänenän tunnusmajakka

text: Merenkululle tarpeettomaksi käynyt tunnusmajakka kaadettiin 11. lokakuuta 2007 Merenkulkulaitoksen päätöksellä. Ristikkorakenteinen masto oli päässyt huonoon kuntoon, eikä sillä ollut rakennushistoriallista merkitystä.


title: The Farmer Takes a Wife

text: The Farmer Takes a Wife on vuonna 1953 ilmestynyt yhdysvaltalainen Technicolor-menetelmällä kuvattu romanttinen musikaalikomediaelokuva, jonka ohjasi Henry Levin. Elokuvan pääosissa ovat Betty Grable, Dale Robertson ja Thelma Ritter.


title: The Farmer Takes a Wife

text: "The Farmer Takes a Wife" perustuu Walter D. Edmondsin kirjoittamaan "Rome Haul" (1929) -romaaniin, josta Frank B. Elser ja Marc Connelly laativat näytelmäversion. Näytelmän pohjalta Walter Bullock, Sally Benson ja Joseph Fields kirjoittivat käsikirjoituksen. 20th Century Fox -studio tuotti elokuvan.


title: The Farmer Takes a Wife

text: "The Farmer Takes a Wife" sai kotimaan ensi-iltansa 12. kesäkuuta vuonna 1953 New Yorkissa ja 24. heinäkuuta 1953 Los Angelesissa. Elokuva ei ollut menestys ilmestyessään; elokuva tuotti 1,2 miljoonaa dollaria Yhdysvalloissa 1,8 miljoonan dollarin budjetista.


title: The Farmer Takes a Wife

text: "The Farmer Takes a Wife" -näytelmä avattiin Broadwaylla, New Yorkissa 30. lokakuuta vuonna 1934 ja suljettiin tammikuussa 1935 104 näytöksen jälkeen. Ensi-illan näyttelijäkaartissa olivat Henry Fonda, Margaret Hamilton ja Francis Pierlot. Näytelmän pohjalta tehtiin samanniminen elokuva vuonna 1935, jonka pääosissa ovat Janet Gaynor ja Henry Fonda.


title: Daniel Štumpf

text: Daniel Štumpf (s. 18. heinäkuuta 1991 Nitra, Tšekkoslovakia) on slovakialainen jääkiekkoilija, joka pelaa Tšekin Extraligan HC Zlínissä. Hän on pelipaikaltaan keskushyökkääjä, mutta osaa pelata myös laidassa. Štumpf laukoo oikealta.


title: Daniel Štumpf

text: Štumpf oli HK Nitran A-nuorten paras pistemies ja maalintekinä kaudella 2009–2010 tehoilla 38+26=64. Hän sijoittui Slovakian A-nuorten maalipörssissä neljänneksi ja jakoi pistepörssin yhdeksännen sijan Patrik Szabón kanssa. Kaudella 2010–2011 Štumpf debytoi Extraligassa ja pelasi yhteensä 39 runkosarjaottelua Slovakian alle 20-vuotiaiden maajoukkueen HK Orange 20 -projektissa ja HK Nitrassa yhteensä 39 runkosarjaottelua tehopistein 3+2=5 sekä kaksi playoff-ottelua tehden yhden maalin. Hän vahvisti myös Nitran A-nuoria kevään 2011 pudotuspeleissä, joissa Štumpf oli joukkueen paras pistemies tehoilla 4+3=7.


title: Daniel Štumpf

text: Kaudeksi 2011–2012 Štumpf siirtyi valkovenäläisen MHK Junostin joukkueeseen pelaamaan Venäjän nuorten sarjaa, MHL:ää. Hän oli tehoilla 22+19=43 joukkueen paras maalintekijä ja toiseksi paras pistemies. Štumpf oli myös tehoilla 8+5=13 Junostin paras pistemies ja maalintekijä kevään 2012 karsintasarjassa. Heinäkuussa 2012 hän teki 1+1+1-vuotisen sopimuksen SM-liigajoukkue JYPin kanssa. Štumpf pelasi kauden 2012–2013 kuitenkin kokonaan sen farmijoukkue JYP-Akatemiassa, Mestiksessä. Hän ei lopulta käyttänyt sopimuksessaan ollutta optiota, eikä jatkanut JYPin organisaatiossa kaudella 2013–2014.


title: Daniel Štumpf

text: Elokuussa 2013 Štumpf palasi try-outille HK Nitraan. Hän pelasi siellä kaudella 2013–2014 26 runkosarjaottelua tehopistein 2+5=7, kunnes Štumpf siirtyi loppukaudesta Tšekin toiseksi korkeimmalle sarjatasolle 1. Národní Hokejová Ligan HC Havlíčkův Brodiin. Kaudeksi 2014–2015 hän palasi kotimaahansa ja siirtyi HK 36 Skalican riveihin. Štumpf oli tehoilla 20+16=36 joukkueen paras maalintekijä ja jakoi sisäisen pistepörssin voiton René Školiakin kanssa. Kaudeksi 2015–2016 hän siirtyi kolmivuotisella sopimuksella Tšekin Extraligan HC Zlíniin.


title: Québecor Média

text: Québecor Média (QMI) on Kanadan toiseksi suurin mediayhtiö, jonka toiminta keskittyy ranskankieliseen Quebecin provinssiin. Lokakuussa 2000 perustetun yhtiön kotipaikka on Montreal. Yhtiön taustalla on Pierre Péladeaun vuonna 1950 perustama viestintäyhtiö Québecor inc., joka on edelleen Péladeaun perheen omistuksessa.


title: Québecor Média

text: QMI on Québecor inc:n tytäryhtiö 81,1 prosenttin omistusosuudella. Caisse de dépôt et placement du Québec -eläkerahasto omistaa loput 18,9 prosenttia. Toukokuussa 2018 Québecor ilmoitti ostavansa loputkin yhtiön osakkeista 1,69 miljardilla Kanadan dollarilla.


title: Québecor Média

text: QMI (tai sen emoyhtiö Québecor) omistaa useita kanadalaisia tiedoitusvälineitä ja viihdealan yrityksiä sekä kustantaa useita sanomalehtiä. Näitä ovat muun muassaQuébecor omisti aiemmin myös suurimman osan Kanadan sanomalehdistä Sun Media -tytäryhtiönsä kautta, mutta myi ne ranskankielisiä lehtiä lukuun ottamatta Postmedia Networkille keväällä 2015.


title: Jennifer Rush

text: Jennifer Rush (synt. Heidi Stern, 28. syyskuuta 1960, Queens, New York) on yhdysvaltalais-saksalainen pop- / rock-laulaja sekä -lauluntekijä. Hänet tunnetaan parhaiten vuoden 1984 hittikappaleestaan ”The Power of Love”, jota ovat myöhemmin tulkinnet lukuisat artistit, tunnetuimpina Laura Branigan, Air Supply ja Céline Dion. Jenniferin muita kappaleitaan ovat muun muassa ”I Come Undone”, ”Destiny” ja ”Madonna’s Eyes”.


title: NHL-kausi 1970–1971

text: NHL-kausi 1970–1971 oli National Hockey Leaguen historian 54. kausi. Sen aikana 14 NHL-joukkuetta pelasi kukin 78 runkosarjaottelua. Liigaan tuli mukaan kaksi uutta joukkuetta, Buffalo Sabres ja Vancouver Canucks. Molemmat aloittivat toimintansa NHL:n itäisessä divisioonassa. Lisäksi Oakland Seals vaihtoi nimeä, ja siitä tuli California Golden Seals. Stanley Cupin voitti Montreal Canadiens, joka kukisti finaalisarjassa Chicago Black Hawksin otteluvoitoin 4–3. Kyseessä oli NHL:n olemassaolon aikana Montreal Canadiensin 16. ja seuran koko historian 17. Stanley Cup -mestaruus. Finaalisarjan myötä päättyi Canadiens-kapteeni Jean Béliveaun NHL-ura, joka toi hänelle kaikkiaan kymmenen Stanley Cup -voittoa. Niistä viisi tuli Béliveaun toimiessa oman joukkueensa kapteenina.


title: NHL-kausi 1970–1971

text: Runkosarjan maali- ja pistepörssin voitti Boston Bruinsin keskushyökkääjä Phil Esposito, jolle myönnettiin Art Ross Trophyn ohella Lester B. Pearson Award. Hän teki pelaamissaan 78 ottelussa 152 tehopistettä, joista 76 oli maaleja ja 76 syöttöpisteitä. Pistepörssin kakkoseksi sijoittui Espositon tavoin Bruinsia edustanut puolustaja Bobby Orr, joka sai sekä Hart Memorial Trophyn että Norris-palkinnon. Orrin kauden 1970–1971 aikana tekemät 139 tehopistettä ja 102 syöttöpistettä ovat kumpikin puolustajien ennätyksiä NHL:ssä. Jos kaikki pelaajat huomioidaan, vain Wayne Gretzky ja Mario Lemieux ovat pystyneet keräämään enemmän syöttöpisteitä yhden kauden aikana. Orrin ±-tilaston lukema +124 samalta kaudelta on NHL:n kaikkien aikojen ennätys, kun otetaan lukuun sekä hyökkääjät että puolustajat.


title: NHL-kausi 1970–1971

text: Kaudella 1970–1971 Vezina Trophyn saivat New York Rangersia edustaneet maalivahdit Eddie Giacomin ja Gilles Villemure. Pudotuspelien pistepörssin ykkönen oli Montreal Canadiensin hyökkääjä Frank Mahovlich, joka teki 20 ottelussa yhteensä 27 tehopistettä, joista 14 oli maaleja ja 13 syöttöpisteitä. Pudotuspelien arvokkaimmalle pelaajalle myönnettävä Conn Smythe Trophy annettiin Canadiensin tulokasmaalivahti Ken Drydenille. Dryden oli pelannut runkosarjassa vain kuusi ottelua mutta voittanut ne kaikki ja päästänyt ainoastaan yhdeksän maalia. Niinpä valmentaja Al MacNeil päätti käyttää häntä pudotuspeleissä aloittavana maalivahtina. Dryden pelasikin lopulta kaikki 20 ottelua Canadiensin voittaessa Stanley Cupin ja oli muun muassa pudottamassa jatkosta edellisen vuoden mestarijoukkue Boston Bruinsia, jonka pelaajista kuusi oli sijoittunut runkosarjan pistepörssin kärkikymmenikköön. Pelattujen runkosarjaotteluiden vähäisyyden vuoksi Dryden ei ollut vielä kelvollinen pääsemään ehdolle parhaalle tulokkaalle annettavan Calder Trophyn saajaksi. Hän kuitenkin voitti kyseisen palkinnon seuraavalla kaudella.


title: NHL-kausi 1970–1971

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1970–1971

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: George Zuverink

text: George Zuverink (20. elokuuta 1924 Holland, Michigan – 8. syyskuuta 2014 Tempe, Arizona) oli yhdysvaltalainen baseballpelaaja, oikeakätinen syöttäjä. Hän pelasi ammattilaisena ensimmäisen MLB-ottelunsa 21. huhtikuuta 1951 ja viimeisensä 15. kesäkuuta 1959. Hänen seuroinaan olivat Cleveland Indians (1951–1952), Cincinnati Redlegs (1954), Detroit Tigers (1954–1955) ja Baltimore Orioles (1955–1959).


title: Albin Stjerncreutz

text: Ivar Johan Albin Stjerncreutz (8. huhtikuuta 1808, Ii – 3. huhtikuuta 1863, Helsinki) oli luotsihallituksen tarkastaja.


title: Albin Stjerncreutz

text: Stjerncreutz oli Iin entisen nimismiehen, luutnantti Johan Zacharias Stjerncreutzin ja Brita Katarina Laurinin poika. Hän opiskeli Oulun triviaalikoulussa 30.1.1819–12.1827, ja kirjoitti ylioppilaaksi Turussa 25. helmikuuta 1828. Vuonna 1831 Stjerncreutz liittyi laivastoon ja hän toimi aluksi majamestarina ensimmäisessä meriekipaasissa. Seuraavana vuonna hänet ylennettiin midshipmaniksi, vuonna 1836 luutnantiksi ja edelleen vuonna 1847 kapteeniluutnantiksi.


title: Albin Stjerncreutz

text: Vuonna 1850 Stjerncreutz nimitettiin luotsimajuriksi ja Suomen luotsi- ja majakkalaitoksen tarkastajaksi, sekä vasta perustetun Pohjanlahden merenkulkulaitoksen ensimmäiseksi päälliköksi. Toimessaan merenkulkupiirin päällikkönä Stjerncreutz mm. suunnitteli Pohjanlahdelle vuosina 1850–1857 rakennetut seitsemän arkkitehtuuriltaan vaihtelevaa ja omaperäistä tunnusmajakkaa.


title: Albin Stjerncreutz

text: Vuonna 1954 Stjerncreutz nimitettiin ylitirehtöörin apulaiseksi, ja vuonna 1860 hänet ylennettiin everstiluutnantiksi. Stjerncreutz kuoli Helsingissä 1863.


title: Albin Stjerncreutz

text: Vuonna 1863 julkaistiin Stjerncreutzin "Suomalainen meri-sanakirja". Teos on yksi suomenkielisen merimieskoulutuksen pioneeritöistä.


title: Johannes Cuvelier

text: Johannes Cuvelier oli ranskalainen "ars subtilioria" edustanut säveltäjä. Hän vaikutti vuosien 1372–1387 välisenä aikana ja oli mahdollisesti kotoisin Tournaista. Hän oli lisäksi menestynyt runoilija ja valtiomies. Häneltä valmistui vuonna 1387 kirja Bertrand du Guesclinin elämästä. Häneltä säilyneet musiikkiteokset ovat Codex Chantillyssa. Sävellysten joukossa on Foix-Béarnin Gaston III:n kunniaksi sävelletty balladi "Se Galaas".


title: Garfieldin piirikunta (Kansas)

text: Garfieldin piirikunta () oli piirikunta Kansasin osavaltion länsiosassa. Piirikunta muodostettiin vuonna 1887, ja se liitettiin Finneyn piirikuntaan vuonna 1893. Piirikunta muodostui nykyisen Finneyn piirikunnan koillisosasta, alueesta joka sijaitsee Grayn piirikunnan pohjoispuolella. Garfieldin piirikunta perustettiin Kansasin osavaltion lailla 23. maaliskuuta 1887, ja se nimettiin kuusi vuotta aiemmin murhatun presidentti James A. Garfieldin mukaan.


title: Garfieldin piirikunta (Kansas)

text: Lyhyen olemassa olonsa aikana piirikunnan historiaa leimasivat katkerat ja toisinaan jopa väkivaltaiset kiistat kahden kaupungin, Ravannan ja Eminencen välillä: kumpikin kaupunki halusi piirikunnan keskuspaikaksi. Vuonna 1887 asiasta järjestettiin äänestys, ja Bat Masterson saapui kahdenkymmenen apulaisseriffin kanssa Dodge Citystä pitämään väkivaltaisuudet kurissa. Ravanna voitti äänestyksen vain 35 äänellä, ja eminenceläiset väittivät äänestyksen olleen vilpillinen: kummassakaan kaupungissa ei ollut asukkaita neljääsataa enempää, mutta silti ääniä oli annettu tuhansia. Kansasin korkein oikeus määräsi vuonna 1889 keskuspaikaksi Eminencen. Ravannan asukkaat suorittivat vastaiskun ja hankkivat maanmittarit todistamaan, että piirikunnan pinta-ala oli pienempi kuin osavaltion perustuslain vaatimat 432 neliömailia. Vuonna 1892 Kansasin korkein oikeus vahvisti, että Garfieldin piirikunta oli alun perinkin organisoitu laittomasti, ja 18. maaliskuuta 1893 se liitettiin osaksi Finneyn piirikuntaa.


title: Garfieldin piirikunta (Kansas)

text: Nykyisin sekä Ravanna että Eminence ovat aavekaupunkeja.


title: Mustakanahaukka

text: Mustakanahaukka ("Accipiter melanoleucus") on haukkojen heimoon kuuluva lintu. Sitä tavataan Saharan eteläpuolisessa Afrikassa seuraavissa maissa: Angola, Benin, Botswana, Burundi, Etelä-Afrikka, Kamerun, Keski-Afrikan tasavalta, Norsunluurannikko, Päiväntasaajan Guinea, Etiopia, Gabon, Ghana, Guinea, Kenia, Kongo, Kongon demokraattinen tasavalta, Liberia, Malawi, Mosambik, Namibia, Nigeria, Ruanda, Sambia, Senegal, Sierra Leone, Sudan, Swazimaa, Tansania, Togo, Uganda, Zimbabwe sekä lisäksi vaelluslintuna seuraavissa maissa:Gambia, Guinea-Bissau, Lesoto, Mali, Niger, Somalia.


title: Mustakanahaukka

text: Sen kanta on pienenemässä mutta se on edelleen elinvoimainen. Sen esiintymistiheys vaihtelee suuresti, sillä esimerkiksi Keniassa sitä tavataan yksi pari 13 neliökilometrillä, kun taas Etelä-Afrikassa niitä voi olla yksi pari 38–150 neliökilometrillä.


title: Mustakanahaukka

text: Sen elinpiiriä on subtrooppiset ja trooppiset kosteat ja vuoristometsät, subtrooppiset ja trooppiset kuivat pensastoalueet, kosteikot, viljelmät ja kaupunkialueet.


title: Mustakanahaukka

text: Sen ravintoa ovat lähinnä kohtuullisen kokoiset linnut, kuten esikaupunkialueiden kyyhkyset. Se on afrikkalaisista lintuhaukoista suurin. Koiras on naarasta pienempi. Koiraat painavat 450–650 g, naaraat 750–980 g, Pituus on yleensä 40–54 cm. Niiden, kuten useimpien lintuhaukkojen, siivet ovat melko lyhyet. Siiven pituus on 25,1–34,4 cm ja kärkiväli 77–105 cm.


title: Mustakanahaukka

text: Sillä on kaksi alalajia:


title: Nicol Williamson

text: Nicol Williamson (14. syyskuuta 1936 Hamilton, Skotlanti – 16. joulukuuta 2011 Amsterdam, Alankomaat) oli skotlantilainen näyttelijä.


title: Nicol Williamson

text: Hän aloitti teatterissa ennen elokuviin siirtymistään. Hänen sanotaan olleen entisen pääministeri Harold Wilsonin suosikkinäyttelijä Hamletin roolissa.


title: Nicol Williamson

text: Elokuvissa eräs hänen tunnetuimpia roolejaan oli velho Merlin John Boormanin elokuvassa "Excalibur – sankarin miekka". Hän teki roolistaan etäisen ja voimakkaan tulkinnan.


title: Nicol Williamson

text: Hän näytteli myös kuolemattoman taistelija Cogliostron roolin elokuvassa "Spawn".


title: Diana López

text: Diana López (s. 7. tammikuuta 1984 Houston, Texas) on yhdysvaltalainen taekwondoin. Hänellä on kolme veljeä, hänen valmentajanaan toimiva Jean sekä olympiamitalistit Steven ja Mark. Hän saavutti pronssia Pekingin olympialaisissa 2008 alle 57 kg:n painoluokassa. MM-kilpailuissa hän on voittanut alle 59-kiloisissa kultaa 2005 sekä pronssia 2007. Lontoon olympialaisissa 2012 López jäi ilman mitalia hävittyään keräilyottelussa Suvi Mikkoselle. Hän voitti Pan-Amerikan-mestaruuden alle 59-kiloisissa 2002 sekä junioreiden maailmanmestaruuden 52 kg:n sarjassa 1998 ja 59-kiloisissa 2000.


title: J. V. Snellmanin patsaat ja muistomerkit

text: J. V. Snellmanin patsaita ja muistomerkkejä ovat:


title: Annika Beck

text: Annika Beck (s. 16. helmikuuta 1994 Gießen) on saksalainen tennispelaaja. Parhaimmillaan hän on ollut kaksinpelissä WTA-listan sijalla 39 helmikuussa 2016. Hän on voittanut urallaan kaksi WTA-turnausta kaksinpelissä ja yhden nelinpelissä.


title: Annika Beck

text: Junioriurallaan Beck voitti vuoden 2012 Ranskan avointen tyttöjen kaksinpelin. Juniorirankingissa hän on ollut parhaimmillaan sijalla 24.


title: Annika Beck

text: Grand Slam -turnauksen pääsarjassa Beck pelasi ensimmäisen kerran Wimbledonissa 2012, jossa hän pääsi karsintojen kautta mukaan pääsarjaan. Turnauksen ensimmäisellä kierroksella hän hävisi Volha Havartsovalle luvuin 3–6, 6–3, 3–6.


title: Volha Havartsova

text: Volha Havartsova (, , s. 23. elokuuta 1988 Pinsk) on valkovenäläinen tennispelaaja. Parhaimmillaan hän on ollut kaksinpelissä WTA-listan sijalla 35 kesäkuussa 2008 ja nelinpelissä sijalla 24 elokuussa 2011. Hän on voittanut urallaan kahdeksan WTA-turnausta nelinpelissä.


title: Volha Havartsova

text: Junioriurallaan Havartsova voitti vuoden 2004 Wimbledonin tyttöjen nelinpelin yhdessä Viktorija Azarenkan kanssa. Juniorirankingissa hän oli parhaimmillaan sijalla kahdeksan.


title: Volha Havartsova

text: Grand Slam -turnauksissa Havartsova on päässyt parhaimmillaan neljännelle kierrokselle Wimbledonissa 2015 ja kolmannelle kierrokselle Ranskan avoimissa 2008 ja 2009 sekä Yhdysvaltain avoimissa 2012.


title: Yleisurheilun alle 20-vuotiaiden maailmanmestaruuskilpailut 2012

text: Vuoden 2012 yleisurheilun alle 20-vuotiaiden maailmanmestaruuskilpailut käytiin 10.–15. heinäkuuta Barcelonassa, Espanjassa.


title: Yleisurheilu kesäolympialaisissa 1924 – miesten 5 000 m

text: Pariisin olympiakisojen miesten 5 000 metrin juoksuun osallistui 39 urheilijaa 22 eri maasta. Kilpailupäivät olivat 8. ja 10. heinäkuuta. Kilpailun voitti Suomen Paavo Nurmi, joka aiemmin samana päivänä oli jo voittanut 1 500 metrin loppukilpailun. Lähtöjen välillä oli vain 50 minuuttia.


text: Jokaisesta erästä neljä nopeinta loppukilpailuun.


text:
1. erä
2. erä
3. erä


title: Pariisin rauha (1763)

text: Pariisin rauha oli 10. helmikuuta 1763 voimaan tullut sopimus, joka päätti yhdessä Hubertusburgin rauhan kanssa seitsenvuotisen sodan. Sen allekirjoittivat Ison-Britannian kuningaskunta, Ranskan kuningaskunta, Espanja ja lisäksi sopimuksessa oli mukana Portugali.


title: Pariisin rauha (1763)

text: Ranska oli menettänyt seitsenvuotisen sodan aikana Kanadan, ja britit olivat vallanneet lisäksi ranskalaisia siirtokuntia Karibialla ja Intiassa. Ludvig XV pyysi maaliskuussa 1762 virallisten rauhanneuvotteluiden aloittamista. Britanniassakin oltiin halukkaita rauhaan, sillä sota oli maksanut jo paljon ja vuonna 1760 valtaan noussut Yrjö III oli edeltäjäänsä Yrjö II:sta valmiimpi rauhaan. Ensimmäiset tunnustelut keskeytyivät, kun Ranska ja Espanja tekivät perhesopimuksen, joka ajoi Espanjan mukaan sotaan. Ison-Britannian pääministeri John Stuart ja ranskalainen diplomaatti Étienne François de Choiseul jatkoivat kuitenkin salaisia neuvotteluita. He tekivät kesäkuussa 1762 epävirallisen sopimuksen.


title: Pariisin rauha (1763)

text: Sodan tilanne oli muuttunut selvästi, kun viralliset neuvottelut käynnistyivät. Britit olivat vallanneet Espanjalta Havannan. Espanjan Kaarle III ei suostuisi luovuttamaan Kuubaa, mutta britit vaativat, että heidän sotasaavutustensa tulisi jotenkin näkyä sopimuksessa. Choiseul ehdotti Amerikan jakoa Ison-Britannian, Ranskan ja Espanjan kesken. Iso-Britannia saisi sen mukaan Ranskalta koko Uuden-Ranskan Mississippijoesta itään ja Espanjalta Floridan vastineeksi Kuubasta. Espanjalle puolestaan siirtyisivät Ranskan alueet Mississippistä länteen, ja näiden luovutusten ansiosta Ranska saisi pitää Isolle-Britannialle sodassa menettäneensä Karibianmeren saaret. Choiseul halusi pitää sokerintuotannon kannalta tärkeät Martiniquen, Guadeloupen ja Saint Lucian saaret.


title: Pariisin rauha (1763)

text: Isossa-Britanniassa kansa oli voimakkaasti sopimusta vastaan, vaikka Yrjö ja hänen ministerinsä sitä kannattivatkin, mutta Ison-Britannian parlamentti hyväksyi sopimuksen äänin 319–64. Diplomaatit allekirjoittivat alustavan sopimuksen 3. marraskuuta 1762, ja sopimus astui voimaan 10. helmikuuta 1763.


title: J. V. Snellmanin muistomerkki (Kokkola)

text: J. V. Snellmanin muistomerkki sijaitsee kaupungin keskustassa. Pekka Jylhän suunnittelema, vuonna 2006 paljastettu teoskokonaisuus kuvaa kivellä istuvaa, lukevaa poikaa. Teos sijaitsee jääkauden aikaisella siirtolohkareella, joka tunnetaan Kokkokivenä. Lapsuutensa Kokkolassa viettäneellä Snellmanilla oli tapana kiivetä kirjat mukanaan lukemaan.


title: J. V. Snellmanin muistomerkki (Kokkola)

text: Teos koostuu omenapuusta, jonka varjossa istuu lukeva poika. Teoksen erikoisuus ovat poikkeavan kirkkaat värit. Poika, kirja ja omena ovat terästä. Omenapuun rungon muottina on käytetty oikeaa omenapuuta. Teos on valettu Taidevalimo P. Venäläisellä Lapinlahdella ja maalaustyö tehty yhdessä Lainosalo Oy:n kanssa. Teoksen pohja- ja pintamaali sekä pintalakka ovat Tikkurila Oy:n tuotantoa.


title: J. V. Snellmanin muistomerkki (Kokkola)

text: Kallion seinässä on metallisin gemenakirjaimin: ”"nuori sielu avoimena / ung själ öppet sinne"”.


title: Tzedaka

text: Tzedaka () merkitsee juutalaista hyväntekeväisyyttä. Sana tulee hepreankielisestä sanasta "tzedek" (צדק), joka merkitsee vanhurskautta ja oikeudenmukaisuutta. Tzedakaa pidetään juutalaisen tärkeimpänä velvollisuutena.


title: Tzedaka

text: Talmudin mukaan jokainen juutalainen on velvollinen antamaan kymmenesosan nettotuloistaan hyvään tarkoitukseen; alkuperäinen Tooran vaatimus kymmenyksistä koski joka kolmatta vuotta (5. Moos. 26:12) ja vuosittaista lisäosuutta (3. Moos. 19:9–10), kunnes veronkanto keskeytyi temppelin tuhon seurauksena. Myös pienituloisilla on tämä velvollisuus, kunhan se ei rasita heitä liiaksi. Tzedakan kohteena voi olla esimerkiksi köyhät, terveydenhuolto, synagogat tai koulut, eikä kohteen tarvitse olla juutalaisten ylläpitämä.


title: Tzedaka

text: Juutalaiset ovat myös velvollisia välttämään joutumasta itse hyväntekeväisyyden tarpeeseen esimerkiksi kieltäytymällä alentavalta tuntuvasta työstä. Aiheellisen tzedakan vastaanottamista ei pidetä häpeällisenä, vaan suotavana.


title: Tzedaka

text: Talmudin mukaan arvokkainta tzedakaa on sellainen lahjoitus, joka auttaa vastaanottajaa seisomaan omilla jaloillaan. Myös anonyymiä tzedakaa arvostetaan Talmudissa enemmän kuin julkisesti annettua, pyytämättä annettua enemmän kuin pyydettäessä annettua, sekä mielellään annettua enemmän kuin vastahakoisesti annettua.


title: Tzedaka

text: Yhdysvalloissa juutalaisia on nykyisin suhteellisesti merkittävä osuus maan suurimmista hyväntekijöistä. Vuonna 2008 Yhdysvaltain 50 suurimmasta lahjoittajasta 30 % oli juutalaisia, ja vuonna 2003 neljäsosa.


title: Dagda

text: Dagda voi tarkoittaa muun muassa seuraavia asioita:


title: Tom Jones & Jools Holland

text: Tom Jones & Jools Holland on Tom Jonesin ja Jools Hollandin tekemä yhteisalbumi. Albumi sisältää 19 kappaletta.


title: Tom Jones & Jools Holland

text: Levy sisältää sekalaisen valikoiman covereita muun muassa Willie Dixonin ja Jerry Lee Lewisin tuotannosta, mutta mukana on myös kolme tämän kaksikon oma tekemää kappaletta. Ison bändin säestämänä ja vanhanaikaisen analogisesti tuotetulla levyllä Jones ja Holland esittävät vanhoja suosikkikappaleitaan ja joukon uusia sävellyksiä.


title: Tom Jones & Jools Holland

text: Arvostelijan mukaan Hollandin ansiota levyllä riittää boogie woogie -pianoa ja jumpin’ jivea. Jonesin juurille palaavan musiikin aineksia ovat myös väkevä rhythm & blues, blues ja jazz. St. James’ Infirmary Blues, The Animalsin muinoin hienosti levyttämä Roberta ja puhki kalutut ”My Babe” ja ”Slow Down” heräävät Jonesin ja Hollandin esityksissä eloon.


title: Smoothie King

text: Smoothie King on alkuaan yhdysvaltalainen smoothie-juomien ja terveellisten ruokien jälleenmyyjä.


title: Smoothie King

text: Steve Kuhnau perusti vuonna 1973 New Orleansissa toimipaikan nimellä The Original Smoothie Bar. Yritys avasi vähitellen uusia toimipaikkoja. Nimi muuttui Smoothie Kingiksi vuonna 1989. Vuonna 2003 Smoothie King laajeni kansainvälisesti. Vuonna 2012 Smoothie Kingin johtava toimiluvan haltija Wan Kim osti yrityksen Steve Kuhnaulta; Wan Kim oli perustanut ensimmäisen Smoothie King -toimipaikan franchising-sopimuksella Etelä-Koreaan vuonna 2003.


title: Smoothie King

text: Toimipaikkoja on yhteensä 680 (vuosi 2014). Etelä-Koreassa on yli 130 toimipaikkaa (2014). Etelä-Korean lisäksi toimipaikkoja on Yhdysvalloissa, Singaporessa ja Caymansaarilla (2014).


title: Smoothie King

text: Vuonna 2014 yrityksen liikemerkki uudistettiin.


title: From the Vaults (Tom Jonesin albumi)

text: From The Vaults on Tom Jonesin albumi joka sisältää ennenjulkaisemattomia kappaleita 1980-luvun alkupuolelta. Albumi julkaistiin 28. huhtikuuta 1998.


title: At This Moment

text: At This Moment on Tom Jonesin albumi joka julkaistiin vuonna 1989. Albumi sisältää massiivisen suosion saanen ”Kiss”-kappaleen.


title: Rane Carnegie

text: Rane Carnegie (s. 2. tammikuuta 1985 Toronto, Ontario, Kanada) on kanadalainen jääkiekkoilija, joka edusti kaudella 2011–2012 LNAH-joukkue Saint-Georges COOL-FM:ää. Hän on aiemmin pelannut myös Ranskassa, Ruotsissa ja Suomessa. Carnegie laukoo oikealta.


title: Rane Carnegie

text: OHL-joukkue Belleville Bulls varasi Carnegien 18. pelaajana vuonna 2001. Hän pelasi siellä tulokaskautensa 2001–2002 16-vuotiaana tehden 61 runkosarjaottelussa tehot 18+8=26 sekä 11 playoff-ottelussa kaksi syöttöpistettä. Kaudella 2002–2003 Carnegie oli joukkueen neljänneksi paras pistemies tehoilla 21+25=46. Kesken kauden 2003–2004 hän siirtyi Plymouth Whalersiin.


title: Rane Carnegie

text: Kaudeksi 2004–2005 Carnegie vaihtoi CHL-sarjaa ja siirtyi QMJHL-joukkue Halifax Mooseheadsiin, jonka toiseksi paras pistemies ja maalintekijä hän oli Daniel Sparren jälkeen tehoilla 32+32=64. Viimeisellä juniorikaudellaan 2005–2006 Carnegie oli tehoilla 44+52=96 joukkueen paras maalintekijä ja toiseksi paras pistemies David Brinen jälkeen. Kevään 2006 pudotuspeleissä hän oli tehoilla 4+8=12 Mooseheadsin paras pistemies ja syöttäjä sekä jakoi joukkueen sisäisen maalipörssin voiton Franklin MacDonaldin kanssa. Samana keväänä Carnegie kävi myös kahden AHL-ottelun mittaisella visiitillä Milwaukee Admiralsissa.


title: Rane Carnegie

text: Carnegie siirtyi kaudeksi 2006–2007 ECHL-joukkue Bakersfield Condorsin riveihin. Hän pelasi kauden aikana myös ECHL:n tähdistöottelussa. Kauden 2007–2008 Carnegie pelasi CHL:ssä Laredo Bucksin ja Mississippi Riverkingsin joukkueissa. Kaudeksi 2008–2009 hän siirtyi Eurooppaan ja Ranskan Ligue Magnusissa pelanneen Bisons de Neuilly-sur-Marnen riveihin. Carnegie oli tehoilla 16+18=34 joukkueen toiseksi paras pistemies ja maalintekijä Trevor Jon Caigin jälkeen sekä paras pistemies ja maalintekijä kevään 2009 karsintasarjassa tehoilla 4+3=7.


title: Rane Carnegie

text: Carnegie oli Ranskassa pelatun kauden jälkeen vapaa pelaaja marraskuun 2009 lopulle saakka, kunnes hän siirtyi Ruotsin II-divisioonassa pelaavaan . Carnegie pelasi siellä vain kaksi ottelua, kunnes siirtyi loppukaudeksi Suomi-sarjajoukkue Kiekko-Laserin riveihin tammikuussa 2010. Hän pelasi siellä kohtalaisen isossa roolissa, voitti kauden 2009–2010 päätteeksi Suomi-sarjan mestaruuden ja oli nostamassa joukkuetta seuraavaksi kaudeksi Mestikseen.


title: Rane Carnegie

text: Kaudeksi 2010–2011 Carnegie palasi Ranskaan ja teki sopimuksen Rapaces de Gapin kanssa. Hän oli tehoilla 19+18=37 joukkueen paras pistemies, maalintekijä ja syöttäjä. Carnegie sijoittui koko Ligue Magnusin maalipörssissä seitsemänneksi. Kaudeksi 2011–2012 hän palasi Pohjois-Amerikkaan ja teki vuoden mittaisen sopimuksen LNAH-joukkue Saint-Georges COOL-FM:n kanssa.


title: Rane Carnegie

text: Carnegien isoisä Herb pelasi Québecin paikallisia sarjoja 1940- ja 1950-luvuilla. Hän syntyi jamaikalaisille vanhemmille ja kuului tuolloin erittäin harvoihin mustiin jääkiekkoilijoihin. Rane Carnegie on pitänyt Herbiä esikuvanaan. Hän vietti suurimman osan lapsuudestaan äitinsä kasvattamana, sillä Carnegien isä karkotettiin Jamaikaan Ranen ollessa neljävuotias.


title: Minna Canthin patsaat ja muistomerkit

text: Minna Canthin patsaita ja muistomerkkejä on useilla paikkakunnilla. Tampereella vuonna 1844 syntynyt kirjailija Minna Canth opiskeli ja perusti perheen Jyväskylässä ja muutti leskeksi jäätyään Kuopioon, jossa hän kuoli vuonna 1897.


title: Minna Canthin patsaat ja muistomerkit

text: Kuopion patsas sijaitsee Minna Canthin puistossa kaupungin ruutukaavan pohjoisosassa. Patsaan veisti Eemil Halonen. Se paljastettiin 1937, jolloin oli kulunut 40 vuotta Minna Canthin kuolemasta.


title: Minna Canthin patsaat ja muistomerkit

text: Canthin syntymäkaupungin Tampereen patsas "Minna Canthin muistomerkki" on Hämeenpuistossa lähellä pääkirjastotaloa. Patsaan veisti Lauri Leppänen, ja se paljastettiin 1951.


title: Minna Canthin patsaat ja muistomerkit

text: Jyväskylän Kirkkopuistossa sijaitseva patsas "Nuori Minna Canth" on Pauli Koskisen veistämä. Se paljastettiin vuonna 1962, viimeisenä kolmesta patsaasta. Veistoksessa nuori Minna Canth nojaa Moirislammen kaiteeseen. Canthin vieressä on avoin kirja merkkinä hänen tulevasta asemastaan kirjallisuuden voimahahmona. Koskinen käytti työssään tukena Canthin kuvia ja häntä käsitteleviä kirjoituksia. Vappuna patsaan lakittavat Jyväskylän yliopiston ylioppilaskunta ja Jyväskylän ammattikorkeakoulun opiskelijakunta JAMKO.


title: Minna Canthin patsaat ja muistomerkit

text: Koulupuistossa on Heikki Varjan teos "Nousee" vuodelta 1972; veistoksessa on useita reliefejä, joista yksi esittää Minna Canthia ja hänen teostaan "Kauppa-Lopoa".


title: Minna Canthin patsaat ja muistomerkit

text: Ensimmäisen ehdotuksen Minna Canthin patsaaksi teki Emil Cedercreutz vuonna 1912, jolloin taiteilija esitteli näyttelyssä terrakottaluonnoksensa. Luonnos on Emil Cedercreutzin museossa Harjavallassa.


title: Minna Canthin patsaat ja muistomerkit

text: Norjalainen lentoyhtiö Norwegian on maalauttanut lentokoneiden sivuperäsimiin pohjoismaalaisten merkkihenkilöiden kuvia. Minna Canthin kuva on maalautettu yhtiön Boeing 737-800 -koneen peräsimeen vuonna 2013. Maalaus on pyrstössä niin kauan, kunnes kone myydään tai siitä luovutaan muuten.


title: Jonas Leandersson

text: Jonas Leandersson (22. tammikuuta 1990) on ruotsalainen suunnistuksen maailmanmestari ja Euroopan mestari. Hän edustaa seuratasolla ruotsalaista Södertälje-Nykvarn Orienteringia.


title: Jonas Leandersson

text: Leandersson saavutti viimeisenä juniorivuotenaan Tanskassa nuorten MM-kisoissa 2010 kaksi mitalia, hopeaa keskimatkalta ja pronssia sprintistä. Todellisen läpimurtonsa aikuisten sarjassa hän teki vuoden 2012 EM-kisoissa Ruotsissa, kun hän voitti yllättäen kultaa sprintissä ja suunnisti avausosuuden hopeaa voittaneessa viestijoukkueessa. Myöhemmin samana vuonna Sveitsissä järjestetyissä MM-kisoissa Leandersson oli jälleen Ruotsin viestijoukkueen avaajana ja tällä kertaa tuloksena oli pronssi. MM-kisojen sprintissä hän sijoittui 15:nneksi. Tämän jälkeenkin Leandersson on ollut joka vuosi arvokisamitaleilla. Vuoden 2013 MM-kilpailuissa Sotkamossa hän saavutti sprintissä pronssia. Vuonna 2014 hän voitti EM-kultaa sprintissä ja viestissä. Saman vuoden MM-kilpailuissa Trentinossa hän voitti kultaa viestissä Gustav Bergmanin ja Fredrik Johanssonin kanssa sekä sijoittui neljänneksi sprinttiviestissä ja kuudenneksi henkilökohtaisessa sprintissä. Vuoden 2015 MM-kilpailuissa Invernessissä hän voitti kultaa sprintissä ja sijoittui viidenneksi sprinttiviestissä ja seitsemänneksi viestissä sekä tuli hylätyksi pitkällä matkalla. Vuoden 2016 EM-kilpailuissa Jeseníkissä Leandersson oli neljäs viestissä, kahdestoista sprintissä ja kuudestoista keskimatkalla sprinttiviestin päättyessä hylkäämiseen. Saman vuoden MM-kilpailuissa Strömstadissa tuloksena oli pronssi sprinttiviestissä ja viides sija henkilökohtaisessa sprintissä. Tarton MM-kilpailuissa 2017 Leandersson suunnisti sprinttiviestissä kultaa yhdessä Jerker Lysellin, Helena Janssonin ja Lina Strandin kanssa sekä sijoittui sprintissä viidenneksi. Riian MM-kilpailuissa 2018 hän voitti jälleen sprinttiviestissä kultaa.


title: Jonas Leandersson

text: Maailmancupin kokonaiskilpailussa Leandersson on parhaimmillaan ollut neljäs vuonna 2012, viides vuonna 2016, kuudes vuonna 2014 sekä kahdeksas vuonna 2013. Osakilpailuvoittoja hänellä on kuusi, joista kolme on arvokilpailuista sekä lisäksi yksi Suomesta 2012, yksi Suomesta 2014 sekä yksi Sveitsistä 2016.


title: Sonni Ali Ber

text: Sonni Ali Ber (”Ali Suuri”, myös "Sunni Ali", "Sii Ali Beeri") oli Songhaivaltakunnan hallitsija vuosina 1464–1492. Songhaihallitsijoiden nimityksenä 1200–1400-luvuilla käytetty mandelaisperäinen sana "sonni" (”alainen”, ”valtuutettu”, kirjallisuudessa myös "sii") ilmaisi alun perin vasallisuhdetta Malin valtakuntaan.


title: Sonni Ali Ber

text: Songhaidynastiaan syntynyt Ali Ber oli nuorena ilmeisesti panttivankina Malissa. Palattuaan valtakunnan pääkaupunkiin Gaoon hän ryhtyi järjestämään ratsuväkeä ja Nigerjoen laivastoa. Heikentyneen Malin lisäksi Ali Ber teki sotaretkiä naapurikansoja tuaregeja, moseja ja fulbeja vastaan. Vuonna 1469 hän valloitti tuaregeilta kukoistavan Timbuktun kauppakaupungin ja 1470-luvun alussa toisen tärkeän kauppapaikan Djennen. Hän valtasi fulbeilta Dendin alueen, mutta epäonnistui yrityksissään kukistaa mosit. Ali Berin kuollessa Songhai oli Länsi-Afrikan laajin valtio. Hallitsijana Ali Beriä seurasi hänen poikansa Baru, mutta jo viiden kuukauden kuluttua vallan anasti armeijan komentaja Askia Muhammad Ture, josta alkoi uusi dynastia.


title: Sonni Ali Ber

text: Timbuktulaisten historioitsijoiden teoksissa Ali Ber kuvataan julmaksi ja epäoikeudenmukaiseksi itsevaltiaaksi. Nimellisesti muslimina hän suosi myös songhaiden perinteistä uskontoa. Songhaiden kansanperinteessä Ali Ber esiintyy ylistettynä sotapäällikkönä ja voimakkaana hallitsijana.


title: When My Baby Smiles at Me

text: When My Baby Smiles at Me () on Walter Langin ohjaama yhdysvaltalainen Technicolor-menetelmällä kuvattu musikaalielokuva vuodelta 1948, jonka pääosissa ovat Betty Grable ja Dan Dailey toisessa yhteisessä elokuvassaan. Sivuosissa ovat muun muassa Jack Oakie ja June Havoc. 20th Century Fox -studio tuotti elokuvan.


title: When My Baby Smiles at Me

text: "When My Baby Smiles at Me" oli ehdokkaana vuonna 1949 kahden Oscar-palkinnon saajaksi; paras miespääosa (Dan Dailey) ja paras musiikki (Alfred Newman).


title: When My Baby Smiles at Me

text:
"When My Baby Smiles at Me" sijoittuu 1920-luvulle, missä Bonny Kane ja "Skid" Johnson työskentelevät vaudeville-esiintyjinä Kansas Cityssä. Myöhemmin Johnson saa vihdoinkin Broadwaylla läpimurtonsa. Menestys nousee hänen päähänsä katastrofaalisin seurauksin; hänestä tulee alkoholisti ja hän menettää tähteytensä. Bonny saa tarpeekseen, hän ottaa avioeron Skidistä ja menee vihille kirjatilalaisen Harvey Howellin kanssa, mutta Skidin vanha kaveri Bozo yrittää auttaa kaatunutta tähteä. Bozon tehtävä näyttää toivottomalta, kunnes Bonny astuu takaisin kuvioihin...
"When My Baby Smiles at Me" on kolmas elokuva, joka perustuu suosittuun Broadway-näytelmään "Burlesque", jonka ovat kirjoittaneet Arthur Hopkins ja George Manker Watters. Muut elokuvat ovat "The Dance of Life" (1929) ja "Puolitiessä taivaaseen" ("Swing High, Swing Low", 1937). "When My Baby Smiles at Me" on ensimmäinen ja ainoa Technicolor-menetelmällä kuvattu elokuvaversio näytelmästä.


title: When My Baby Smiles at Me

text: "When My Baby Smiles at Me" sai kotimaan ensi-iltansa 5. marraskuuta vuonna 1948 San Franciscossa, Kaliforniassa. Maanlaajuinen ensi-ilta oli 10. marraskuuta 1948. New Yorkissa "When My Baby Smiles at Me" sai ensi-illan 23. marraskuuta 1948.


title: When My Baby Smiles at Me

text: "When My Baby Smiles at Me" oli vuoden 1948 kaupallisesti menestyneimpiä elokuvia ja 20th Century Foxin menestynein. Grablen toinen vuoden 1948 elokuva, "Kärpännahkaviitta", menestyi myös hyvin kaupallisesti, mutta "When My Baby Smiles at Me" -elokuvaa heikommin.


title: When My Baby Smiles at Me

text: "Lux Radio Theater" lähetti 60 minuutin elokuvan radiosovituksen 25. huhtikuuta vuonna 1949, jossa Betty Grable ja Dan Dailey uusivat elokuvaroolinsa.


title: When My Baby Smiles at Me

text: "Screen Director's Playhouse" lähetti 30 minuutin elokuvan radiosovituksen 5. toukokuuta vuonna 1950, jossa Betty Grable uusi elokuvaroolinsa.


title: When My Baby Smiles at Me

text: Elokuvasta tehtiin televisioversio "Burlesque", joka lähetettiin CBS:llä "Shower of Stars" -sarjassa 17. maaliskuuta vuonna 1955. Pääosissa olivat Dan Dailey ja Jackie Oakie, jotka uusivat elokuvaroolinsa sekä Marilyn Maxwell ja Joan Blondell.


title: When My Baby Smiles at Me

text: "When My Baby Smiles at Me" oli toinen neljästä Betty Grablen ja Dan Daileyn yhteistyöstä. Muut elokuvat ovat "Kevytmielinen äitini" (1947), "Sinitaivas" (1950) ja "Seikkailu Tokiossa" (1951).